
Uvod u knjigu 


Jednom prilikom sedeli smo tako Sandra Stanković, 
prepoznatljivo lice sa RTV Belle Amie, i ja i razgovarali kako bi bilo 
dobro napraviti jednu zajedničku muško-žensku knjigu u kojoj bi o 
istim temama, iz ugla svog pola i iskustva, napisali nekoliko redaka. 
Ovu ideju smo delili sa prijateljima i oni su nas podržali u tome, 
hvala im. Nastajanje knjige pratili su svakojaki problemi, a poslednji 
u nizu bio je potpuno brisanje mog dela rukopisa. Nekako smo i to 
preživeli. 

Ova knjiga je namenjena nekoj našoj generaciji, pogubljenoj 
između tranzicije i novih poslova, zatrpavanoj računima, 
zaglavljenoj između neke klimakterične faze i početka starosti sa 
jasnom željom da što lepše proživi sve što joj je preostalo. 

Zadatak ove knjige je da vas nasmeje i zamisli nad sobom. 
Negde smo preterivali namerno, negde spontano, bili smo iskreni 
i gde nije trebalo, sa jednakom nadom da ćete u knjizi koju ste već 
otvorili naći odgovore na neka pitanja. Ne želimo da pametujemo, 
samo da sa vama podelimo sopstvena razmišljanja. Možda u njima 
prepoznate i neke sopstvene nedoumice, pa negde spontano nađete 
rešenje za njih. To bi nam bilo veliko zadovoljstvo. 

Preporuka: knjigu čitajte svuda, najviše sa partnerom, pa nam 
javite svoja iskustva na mejl: sedimjatako@gmail.com. 

Niš, oktobar 2016. 

Ostajte srećni i zadovoljni, 

vaš Nebojša Ozimić 

Vernost 


Sedim ja tako i zblanuto gledam u telefon. Upravo mi je 
drugarica javila da je onog uhvatila sa onom, da sedi kod kuće, plače 
i razmišlja o razvodu. Šta u takvim trenucima reći? Kada ljubav, a 
sa njom i vernost, postane prošlo vreme dok hrlimo u budućnost 
za koju prevarno uvek mislimo da je svetlija od sadašnjosti? Kada 
zapravo zaboravimo zavete vernosti koje smo dali jedno drugom 
dok smo jedno vreme bili nerazdvojni deo života onom drugom? 

Muškarci imaju naizgled vrlo rastegljivo poimanje vernosti. 
Dok se jedan drugome hvale različitim i uvek antologijskim avantu- 
rama, negde duboko u sebi čuvaju kao najstrože čuvanu tajnu 
priznanje da im se želudac bolno skupi kada im, ponekad, pred oči 
iskrsne njen lik. Taj lik, ta Ahilova peta svakog muškarca, različito 
izgleda od slučaja do slučaja, ali ima iste manifestacije i predstavlja 
ono najčistije idealizovano u našim životima. Drugim rečima, u 
stvarnosti su muškarci verni; kako oni mogu biti krivi što su suknje 
i dekoltei sve kraći? 

Kada sam prvi put pročitao Hristove reči a ja vam kažem da 
svaki koji pogleda na ženu sa željom, već je učinio preljubu u srcu 
svojemu, delovalo mi je zilotski kruto, nepristupačno i odljuđeno. 
To je nekada bilo. Danas znam da su ove reči velika istina i da svaka 
nevera ima za koren nedostatak vere u sebe. Želja rađa želju, laž 
porađa laž. Kada se želja otme kontroli i da joj se na volju, kada nastupi 
ono što se priželjkivalo, eto materijala za kajanje - osećaj kojim je 
inače ispunjen život prosečnog čoveka. Tu nastupaju glavobolje. 

Imam utisak da su dame tu pragmatičnije. Iako niko ne 
može da čeka kao žena muža, svog čoveka, čini mi se da žene lakše 
prelaze preko neverstva. Kod muškaraca se nevernost partnera 
tradicionalno vezuje za čast, obraz i poštenje, za „rogove” i za 
tunjavost, dok su dame okarakterisane jednom jedinom rečju. Ne 
zna se ko je manje veran, ali je opšte poznato da se muškarci jedni 
drugima hvale sopstvenim neverstvom za razliku od žena koje ćute 
i priznaju samo kad moraju. U nekakvim statistikama, u kojima se 
nalazi istorija čovečanstva, lako će se naći i takav zaludan podatak: 
ko je skloniji neverstvima, muškarci ili žene? Potpisujem da će onaj 
veći procenat odneti muški deo populacije, a obrazloženje se lako 
može naći u ovoj knjizi - tekst Ko je lovac, a ko lovina. Da se ne 
ponavljam. 

Kada čovek pročita naše narodne pesme, lako dolazi do zaklju- 
čka da su srpske dame najodanije žene u Evropi. Sa druge strane, 
ni muškarci u tim pesmama nisu za bacanje: vile i ostale lepotice 
pokušavaju da ih zavedu, ali se oni junački ne daju znajući da ih 
gorenavedena ljuba verno čeka. I eto matrice za srećan kraj. 

Poznata je anegdota vezana za Čiča Iliju Stanojevića, barda 
srpskog glumišta, koji je dugo živeo sa mnogo mlađom damom. 
Čiča Ilija je, vraćajući se jedne noći posle ponoći kući, zatekao pred 
vratima svoje sobe jedan par naredničkih čizama. Ušavši u sobu, 
imao je šta i da vidi. Pogođen i razočaran, Čiča Ilija se vratio u 
kafanu i potražio sebi utehu. Nastavio je da pije tri dana i tri noći, 
osećajući neutoljivu žeđ. Menjao je kafane, ali svoju nameru da i 
dalje pije nije menjao. Četvrtog dana dobio je poštom jednu kartu 
adresiranu: „Gospodinu Iliji Stanojeviću, glumcu, Beograd, Kafana 
Ruski car. Postrestante.” Karta je bila njena i ona mu je pisala: „Dragi 
Čiča, ono što si video nije istina”. 

Već je jasno da ova anegdota nema veze sa vernošću, već sa 
ljubavlju i razumevanjem. Verovatno zato što je bio veliki šmeker 

koji je razumeo godine svoje izabranice i koju je pred kraj života 
oženio da bi joj obezbedio starost, Čiča Ilija je rešio da se ništa nije 
dogodilo i vratio kući da sa svojom vernom izabranicom živi dok 
god može. Jednom prilikom je rekao da je mnoge žene video u 
neverstvu, ali svoju Miciku - nikad... 

Pišući o vernosti, uglavnom pričamo o neverstvu. Zašto? Zato 
što je mnogo lakše biti neveran nego veran. Bez ljubavi, one trajne 
i stvarne, ništa ne postoji, pa ni vernost koja zapravo proishodi iz 
ljubavi. Neverstvo proizilazi iz sumnje u sebe, iz želje da se bude ono 
što se želi, ne ono što zapravo jesi, tako da se nesigurnim ljudima 
mogu nazvati oni koji su skloniji neverstvima. Osećaj krivice koji 
u početku prati neverstvo kasnije samo produbljuje svaka nova 
avantura sve dok se ne dođe u situaciju potpunog negiranja svega 
onoga što nas je snašlo zbog onoga što smo sami i ničim izazvani 
učinili. Vremenom ćemo nekako da prebolimo sve što nas snađe i 
što nam naša odluka donese, ali ostaje rupa negde unutar nas nakon 
tolikih laganja sebe samih kao siguran znak da se prevara ne isplati 
(što nikada nećemo priznati sebi jer onda još više boli). 

Kada se podvuče crta ispod svega rečenog, vernost donosi mir 
i radost, a iz njih proizilazi sreća, onaj neobični osećaj ispunjeno- 
sti koji teško dolazi i još teže ostaje u čoveku razapetom različitim 
događajima koje u svom životnom veku prebaci preko glave. Stoga 
se vredi potruditi da zadržimo ono što nije naše, a čemu se radujemo 
kao svom. 

Najbolje drugarice 


Sedim ja tako jutros i razmišljam šta ću pre, nakupilo se za 
pisanje. Tada zazvoni mobilni telefon - nepoznat broj. Zagledam 
malo bolje - fiksni telefon nekog vojvođanskog grada. Javim se bez 
ikakve predstave čiji glas treba da očekujem. Ženski baršunast glas 
sa druge strane žice jasno je odagnao sve nedoumice kakav će biti 
razgovor. Moglo bi se slobodno reći da me je kupila posle prvih par 
reči. 

Najbolja drugarica moje nekadašnje devojke (zašto nekadašnje 
devojke brzo iščeznu iz naših života, dok najbolje drugarice ostaju 
u našim životima kao najbolji ortaci?) dolazi u Niš, pa je mislila da 
se vidimo. Tu je na nekakvom seminaru. Prihvatio sam iz prve dok 
mi je pred očima titrao lik stidljive debeljuce, večno prišljamčene 
uz devojku, kao da je tu voljom Svevišnjeg postavljena da joj kaže 
koliko je sati, da brine smemo li da odemo sami u neku ulicu, skrene 
joj pažnju na liniju koju ne sme da pređe, ali i da se udalji kada oseti 
da je potrebno. 

Čim sam je ugledao, prošlo mi je kroz glavu kako nije 
ništa izgubila od onoga po čemu je pamtim - srdačan nastup, 
rukovanje, držanje... samo su dobili blago diskretniji, kontrolisaniji 
ton. Tokom razgovora, u kome smo se jedva dotakli jedine osobe 
koja nas je povezivala, postalo mi je jasno da mi savršeno nije jasno 
zašto ja nisam završio sa Najboljom Drugaricom. Ispostavilo se da 
je zapamtila do detalja sve gluparije koje sam činio u pridobijanju 
njene drugarice, upamtila je svaku dosetku i podvukla nekoliko 
misli koje je meni pripisala. Stvarno, kako smo se mimoišli? 

Osnovno svojstvo Najboljih Drugarica jeste da su one ženska 
verzija Sirana de Beržeraka. One su te koje pišu stihove, koje šapuću 
šta On voli, koje pamte datume i godišnjice, one su te koje su 
zaljubljene. Devojke su zadovoljne samim tim što ih voliš i što su se 
pokazale i dokazale pred drugaricama. I kao što će se svaka devojka 
zaljubiti pre u Kristijana nego u Sirana, tako će svaki muškarac sa 
žudnjom odgledati Zgodnu Lepoticu tek krajičkom oka okrznuvši 
njenu drugaricu. I tu je najveća greška. Ko bi obratio pažnju na 
neuglednu debeljucu koja vuče neke knjige i pati zbog svog izgleda? 
Ona je tu da bi se istakla lepota Devojke i to je jedina svrha njihovog 
druženja - generalno, u druženju uvek jedan ima ono što drugi 
nema. 

Za razliku od Devojaka, Najbolje Drugarice ne menjaju lako 
mišljenje o muškarcu. Nekako spartanski čvrste i ozbiljne, ne malo 
puta one su odlučile o budućnosti neke veze. Njima se veruje i to 
nemilice čine obe strane - Devojka i Momak. Kada dođe do svađe 
kakvih ima u svakoj vezi, Najbolje Drugarice stupaju na scenu i svojim 
pregovaračkim sposobnostima stupaju na scenu. Nijedan Momak 
tada nema boljeg i većeg prijatelja koji se bije za njegove interese i 
štiti ih iz sve snage kao što je to slučaj sa Najboljom Drugaricom. 
Čak i kada se veza prekine, Momak i Najbolja Drugarica se još dugo 
viđaju na ulici uz osmeh - najpre suzdržan, a onda sve prijateljskiji 
zbog tajne koja ih vezuje - jedno vreme su delili istu tajnu... 

Gledam Najbolju Drugaricu pred sobom, primećujem u 
njenom pogledu nešto čega sam tek sada, posle toliko godina, 
potpuno svestan. Ako me je iko na svetu upoznao kroz lomove i 
zaljubljenost, to je bila ona - Najbolja Drugarica. Kad malo bolje 
razmislim, nijedna žena me ne poznaje tako kompletno kao ova 
dama preko puta mene. Bože, čuvaj Najbolje Drugarice, najbolje 
svedoke o nama muškarcima... 

Nego da ostavimo malo uspomene po strani. Najbolje 

Drugarice se najčešće pojavljuju u muško-ženskim prijateljstvima. 
Nikome ona ne može tako iskreno da se ispovedi kao „najboljoj 
muškoj drugarici” niti bi on i sa kim radije podelio svoju frustraciju 
situacijom kod kuće nego sa njom. Jedno drugom pomažu u spoti- 
canju kroz život, pridržavaju jedno drugo, poraze svog prijatelja 
doživljavaju kao sopstvene, a prekidi njihovih veza bolni su im kao 
da su sami prekinuli sa dojučerašnjim partnerom. U tom odnosu 
sve je iskreno, poštenje karakteristično za te mlade godine prosto je 
sabijeno i oseća se u vazduhu. 

Pa ipak, najbolje drugarice ne doživljavaju isto muškarci i 
žene. Muškarcima je nekako normalno da su najbolje drugarice to 
što jesu, dok žene na to da njihov partner ima najbolju drugaricu 
gledaju s podozrenjem. Isuviše dobro žene poznaju žene da bi 
mirno gledale taj ortakluk. S druge strane, muškarci umeju da se 
naroguše na partnerkinog najboljeg druga dok se ne uvere da je ovaj 
bezopasan. Posle toga je mirna Bačka, svima lepo i svi zadovoljni. 

Ima tu jedna opasna teza koja se sa godinama oštro pomera na 
jednu stranu terazija. Sa iskustvom koje godine donose, sve manje 
verujemo u muško-ženska prijateljstva, kroz šalu ili zbilju lagano ih 
prevodeći u prikrivene veze ta dva bića. U nekom razvojnom putu, 
muško-ženski prijatelji su najpre to, onda momak i devojka, pa muž 
i žena; ukoliko preskoče ovo poslednje smestićemo njihov slučaj u 
fioku „ljubavnici”. Možda niste znali, ljudi imaju ludu potrebu da 
sve što ne mogu da shvate ili prihvate strpaju u neku fioku koja je po 
njihovom mišljenju idealna za takve slučajeve. 

U svakom slučaju, kako starimo i kada dođemo u one 
neke godine koje su između mladosti i sve bliže starosti, ponovo 
počinjemo da verujemo u muško-ženska prijateljstva, na taj način 
priznajući sopstvenu zabludu. Da ne bih čekao te neke godine, bolje 
je da sada odmah, glasno i jasno kažem ono što imam: 

Živele moje najbolje drugarice! 

Kulinarstvo 


Sedim ja tako ničim izazvan, mrzi me da ustanem i počnem 
sa spremanjem musake sa tikvicama. To sam skoro naučio i voleo 
bih da isprobam a opet, sa druge strane, nešto mi se srozao pritisak 
na nulu, štono rekao Borivoje Šurdilović. I sad, gledam ja tikvice, 
gledaju one mene; znam da ću vrlo brzo ustati i početi da spravljam 
ručak jer to volim da radim. 

Sećanje me vodi u one bezbrižne dane kada je otac znao da 
isprži dve paprike u ulju, malo na njih nabaca peršun i još kakvu 
mirođiju, nasecka salatu i - ručak da puca. Od tog ukusa moglo je 
da se više živi nego od unetih kalorija. Zbog paprikaša sa šijama ceo 
ulaz je dolazio kod nas - neki donosili šije, neki salatu od kiselog 
kupusa, drugi turšiju, treći vino. Zbog očevog kulinarskog umeća, 
mnogo žena je reklo mojoj majci sa neskrivenom zavišću „Blago 
tebi, sestro mila! Ti si se baš usrećila!” pred očima verovatno imajući 
u vidu sate provedene u kuhinji, spremanja ručka na brzinu i mnoge 
druge stvari koje su zavređivale pohvalu mom ocu. 

U godinama sazrevanja naučio sam da se samo crveni kupus 
stavlja u kacu, da su za turšiju najbolje neugledne paprike, da se beli 
luk stavlja baš u sve, da kuvano jelo ne sme da bude bez bosiljka 
ili nane, kao i da su pržena jaja „па oko” doručak vredan prezira. 
Sintaksa Pravi muškarac mora da zna sam da se brine o sebi u našoj 
kući je bila nepisani zakon koji se prenosio sa kolena na koleno. 
Prema očevim rečima, ovome ga je učio otac, kapetan I klase koji je 
poginuo u Aprilskom ratu, pa je onda to prešlo na mene i tako dalje. 

Valjda iz potrebe da se naslednik nauči kako se vodi domaćinstvo, 
recept stavljanja zimnice se prenosi preko muške linije, s kolena na 
koleno. 

Ženama je kuvanje ručka dužnost, muškarcima neobavezno 
zadovoljstvo s vremena na vreme. Zato žene i nervira veliki broj 
kuvara koji su okupirali televiziju pa ih uče nečemu što one, i pored 
najbolje volje, nisu u stanju da stave na svakodnevni meni. Koliko 
puta sam gledao žene kako reaguju na kuvara i ta reakcija nikada 
nije bila pozitivna - „Е, moj ti, skrljao si deset jaja, svaka budala 
to može da napravi kad ima... Pa da, mi inače svaki dan spremamo 
rakove... Sirće u jaje??? Što li ja uopšte gledam ovo...” 

Od žena se očekuje nemoguće - da svaki dan kuvaju i da je to 
dobro i ukusno. Po mogućstvu, ručak bi trebalo da upadne u srpsku 
varijantu: dobro, a jeftino - što je, naravno, ravno nemogućem. 
Generalno, ženama se smučila kuhinja, što će mnoge rado priznati. 
Umetnost spravljanja nečega od uglavnom polovičnog nečega koje je 
bliže ničemu, neprestano balansiranje sa polupraznim novčanikom 
svrstava žene u osrednje kulinare, ali i prave čudotvorce. Kada 
sednemo za sto, ne znamo koliko je čuda načinjeno da bi ono što 
je kupljeno s malo novca moglo da ima pristojan ukus i da se nađe 
pred nama. Tako su nastajale Embargo torte, čorba od kopriva, 
pasulj s koske (mesa nema) i druge đakonije kao jasan trag vremena 
u kome su došle na ovaj svet, kao potreba da se ni od čega napravi 
nešto. 

U vreme mog dečaštva, najizvesniji način da se zakrpi 
nemaština bio je jednostavan specijalitet - mast i hleba. Na deblju 
krišku hleba baka bi namazala tanje masti, posolila i stavila crvenu 
papriku preko svega - ne znam ni jednog vršnjaka koji nije odrastao 
na ovom specijalitetu. Svima nam je slika kriške hleba namazane 
mašću i crvenom paprikom, dok trčimo za loptom ili radimo nešto 
drugo, ostala kao prepoznatljiv deo detinjstva i prva asocijacija na 
ovaj period života. 

Nikada mi nije bilo jasno zašto svi kanali na televizijama imaju 
nekog svog Stevu Karapandžu, čoveka koji vas u laganoj emisiji 
podučava umetnosti kulinarstva. Kuvar smiren, jednostavnim 
jezikom objašnjava ono što pravi, a to je specijalitet za koji je 
potrebno... (sledi poduži obimni spisak namirnica). Čemu sve to 
zezanje? 

Nego, neće niko da mi oljušti krompir za musaku. Batali dalju 
priču i na posao. 

Kućni poslovi 


Sedimja tako u nedeljno jutro, obilazim Fejsbuk da vidim šta 
ima novo i osećam u sebi pritajeni strah da će se dogoditi ono što 
nekako nejasno slutim. Iskustvo mi govori da u ovako sunčana nede- 
ljna jutra mora da se dogodi nešto što će da ih pomuti - ne znam šta 
će, ali ne sumnjam da li će. Taman se učitala moja Fejsbuk strana, 
kad uđe u sobu Prva Dama naše kuće i reče mi, skoro nasmejano, 
da treba da doručkujemo, pa da usisavam i pomognem joj oko još 
nekih poslića. Glupo je da propustimo ovako lep dan, dovrši ona, 
diže me i ode na terasu da istrese moje omiljeno jastuče. To je ono 
što sam slutio, sinu mi kroz glavu otrežnjujuća pomisao. 

Kačenje zavesa spada u muške poslove - viši si od nje, pa 
je nekako i normalno da to radiš. Prostiranje veša se, po logici 
upotrebljivosti, nimalo ne razlikuje od prethodnog posla. Pa ipak, 
meni uvek zapadne da usisam sve prostorije, što predstavlja posao 
od kog se beži - pored toga što se saginješ celom svojom polovinom i 
tako prolaziš sobe, tu ne znaš kako ti uspe da nikada ne usisaš dobro. 
Taman se dahćući uspraviš i dopustiš krvi da siđe u glavu, Prva 
Dama prođe pored tebe i kaže ti tek jednim okom gledajući tvoj 
minuli rad : „Super, samo prođi još jednom tamo i ovde, tu si prošao 
kao repom, vidi se da si se umorio”. I ode. 

Gledam za njom sa nevericom, pa na mesta koja mi je 
pokazala i pitam se da li smo gledali isto. Što duže gledam pokazani 
deo, sve mi je čistiji; što mi je čistiji, manje mi se usisava iako je 
jasno kao dan da još jedno usisavanje mora da se dogodi. Gledam, 

uzmem vazduh, pritisnem ono dugme koje pušta usisivač u pogon, 
još jednom uzdahnem, sagnem se i krenem ponovo da čistim. 
Iskustvo mi govori da su ove situacije kao živo blato, što se više 
budeš ritao i bunio, brže ćeš da propadneš. Zato ćuti i radi. 

Kada smo u nekom društvu i zapodene se reč o muško- 
-ženskim kućnim poslovima, uglavnom svi pokazujemo 
džentlmensku širinu i uverenje da takva podela ne bi trebalo da 
postoji, u kući svi radimo za kuću i pomagati svojoj dami nije ništa 
ni čudno, ni strašno. Pa ipak, kada se vratimo kući, dugo merkamo 
posao koji nas čeka, vozimo kola na popravku, čistimo podrum i 
izmišljamo najneverovatnije stvari kao da smo zaboravili da će nas 
posao sačekati, mirno i izvesno kao smrt. 

Vobm da perem sudove na majčino veliko zaprepašćenje. Na 
neki čudan način sam primetio da ovaj posao opušta bolje od bilo 
kog sredstva za smirenje. Da b voda spira nervozu, da b je u pitanju 
jednoličnost radnje - zaista ne znam - ali posle pranja sudova se 
može osetiti umor, ne i nervoza. Kada sam u jednoj emisiji čuo 
od Mome Kapora kako o pranju sudova priča ovo što ja pišem, 
osetio sam se lakše - da ne kažem izlečeno. I majka je nekako 
lakše prihvatila da radim ono što me opušta kada je to iskustveno 
potvrdio jedan Momo Kapor. 

Da ne dužim. Kućni poslovi nemaju pol, već namenu. Za 
muškarce je idealno da ih sve rade kao da im se dopadaju ama baš 
svi. Na taj način će sebi uštedeti silnu nervozu, svađe, prepiranje i 
ubeđivanje na kraju čega će morati da pristane na sve, pa i vise. Jer, 
ne treba zaboraviti, žene vole kućne poslove, jer u njima muškarci 
učestvuju. 

Letovanje 


Sedim ja tako, napolju vrućina da je poželiš neprijatelju. 
Pade mi na pamet koliko je smešna želja da čovek u ovakve dane 
ode na more - u još vreliju klimu sa mirisom soli u nozdrvama i 
besomučnim kliktanjem uvek gladnih galebova. Zapravo, odlazak 
na more je mazohistički čin, a ljubav prema moru svojstvena 
uglavnom nežnijem polu. 

Verovatno ste već naslutili da spadam u onu grupu muškaraca 
koji odlazak na more doživljavaju kao najgori kuluk i robiju. 
Onima koji su meni nalik „dobrovoljno” i „more” nikada nisu 
uzročno-posledično vezani. Moja krvna grupa muškaraca već maja 
meseca nalazi sve mogućnostikako da suprugu pošalje sa prijateljima 
u toplije krajeve, pokušava da se opravda nagomilanim poslom i 
direktorom kome je već preko glave njegovih izostajanja sa posla. 
Ništa nije nedozvoljeno kada je u pitanju izbegavanje odlaska u 
toplije krajeve. Kredit, koji nikada ne bih podigao, u ovim prilikama 
rado koristim. Verovatno mislite da preterujem i ne krivim vas - da 
nisam na mom mestu i sam bih tako nešto pomislio. Ovako, da biste 
shvatili šta jedan prosečan muškarac dobija ostajanjem kod kuće, 
stavićemo ga u sasvim suprotnu situaciju: siromah, nije uspeo da se 
izmigolji i sada mora na more... 

Najpre treba izabrati lokaciju. Pravi muškarac, iako dobro zna 
kako će da se završi glasanje, predlaže mesto za koje je čuo od kolega 
da je dobro u srpskoj varijanti: 1. jeftino, 2. može čovek da se razgaći 
i zaboravi na brijanje, 3. nema mnogo mesta za trošenje novca. Žena 

će se na sve to prezrivo osmehnuti. Njoj ne treba mesto koje je jeftino 
i gde nema šta da se kupi a, naročito, ako nema gde da se pokaže. 
Dakle, lokacija mora da bude: 1. Urbana sa pratećim sadržajima; 
2. Tu mora da je išla neka od boljestojećih dama iz njenog društva 
kako bi se naša Prava Dama mogla kasnije da pohvab da je i ona bila 
tu; 3. Kuhinja je uključena u aranžman, nema kuvanja... 

Pravi Muškarac vrlo brzo gubi ovu bitku baš zato što je to što 
je. Naredne dane do polaska će provesti u ubeđivanju žene da ne 
treba mnogo da nosi, naročito ne mnogo odeće; uzalud. Kada bude 
nabrekle kofere uguravao u gepek automobila, neće moći a da se 
ne priseti da je on poneo bermude, četkicu za zube i papuče. Prava 
Dama mu je već nabila pritisak, ali će se on na kraju smiriti jednosta- 
vnim saznanjem da je odmor tek počeo, pa neće da rasplamsava 
ionako već uzburkane strasti. 

Kada stignu na more, Pravi Muškarac će upoznati jednu 
drugu Pravu Damu. Od pansinona do plaže, iako je to pet minuta 
hoda, neće hteti da izađe dok nije ispeglana, doterana i našminkana; 
sve što kod kuće jede, ovde neće hteti - odjednom će postati najbolji 
poznavalac dijetetske kuhinje; vucaraće Pravog Muškarca po svim 
ruševinama u okobni grada. Pustiće ga da sa čežnjom gleda plažu 
i kupače na njoj dok sa svojom Damom obilazi tvrđavu, provodiće 
ga pored onih lepih prisnih i jeftinih taverni nišaneći evropski 
uređen restoran u kome je sve duplo skuplje. Ako su se zadesib na 
Zakintosu, probudiće ga u rano jutro, uzbuniti sve u sobi i ushićeno 
saopštiti da ovog jutra, za tačno dva sata, kornjače polažu jaja. Pravi 
Muškarac će biti u veeeebkom iskušenju da učini ono što nikada 
nije - da sedne u kola i vrati se kući. Ispuniće tek delić svoje namere 
- sešće za volan automobila, još nerasanjen, i dok se razbudi, već je 
na putu da vidi kako to izgleda kada kornjače snose jaja. 

Posle petog dana i najžilaviji se predaju. Sluđeni uvek pono- 
vnim upoznavanjem grada počinju na konobare da gledaju kao na 
braću rođenu, da potplaćuju lokalne vodiče da skrate priču. Uviđajući 
da je vrag odneo šalu, posle serije prepirki, uspeće da isposluju za 
sebe mogućnost da mogu da idu na kupanje: ona će se žrtvovati i 
ostati s decom u sobi. Kada se budu vraćali u rodni grad, Pravi Mu- 
škarac i Prava Dama će ćutati najmanje tri sata vožnje, razmišljajući 
kako je ponekad razvod prava stvar. Narednih mesec dana vešto će 
izbegavati odgovore na ona pitanja prijatelja vezana za letovanje i 
odmor. 

Nova Godina 


Sedim ja tako i gledam kroz prozor kako napolju veje sneg. 
Ranije je to u meni izazivalo čudno, romantično, melanholično 
raspoloženje nalik lakom pijanstvu. Od skora na sneg gledam 
drugim očima - računi za grejanje i dočekNove godine obeleže ovaj 
period. Kao što je račune za grejanje, ma koliko visoki bili, nemoguće 
zaobići, tako ni celokupnu ludnicu i stanje organizovanog haosa 
koje prati Novu čovek ne može da ignoriše. 

Već krajem novembra Prva Dama naše porodice počinje da 
me obaveštava gde za Novu ide Petrovićka sa onim njenim. To je 
jasan signal da je vreme da se počne sa prikupljanjem ponuda od 
kojih nijedna ne sme da bude ispod Petrovićkinog dočeka. Samo 
neiskusan muškarac bi se upecao na ovakvu provokaciju i otvoreno 
dokazao da mu do tada nije palo na pamet da treba da obezbedi 
mesto za izlazak. Samo naivan muškarac će pomisliti da će svoju 
Prvu Damu da iznenadi svojim izborom. Pravi Muškarac zna kako 
stoje stvari: mesto je ošacovano, verovatno i kaparisano tako da mu 
je zaludu nervoza i drugo ubeđivanje. Dugogodišnje iskustvo mu 
govori da nipošto ne sme da traži jeftinije od Petrovićke, pa spre- 
mno glasno prepušta inicijativu svojoj dragoj: „Dušo, kako ti kažeš. 
Meni je svejedno, samo tebi da bude lepo!” 

Narednih dana se slušaju prepirke o Julijanskom i 
Gregorij anskomkalendaru,kadj eB ožić, akadaNovagodina. Naravno, 
o tome će muškarci da raspravljaju na društvenim mrežama. Ženama 
jetaraspravanepotrebnaiglupa:kadgoddasu,zanjihsetrebaspremiti. 

Ionako su poslednji put obnovile garderobu pre mnogo vremena... 
Kako dani prolaze, „opipavaju puls” jedna drugoj i već prećutno 
takmiče se u disciplini slobodnim stilom šta zapadne. Muškarci to 
ne vide. Oni, sa svoje strane, kukumavče na skup aranžman (ali u 
sebi), sa zebnjom pomišljaju na kasniji Božić i onu drugu Novu, što 
je zovu srpska ... 

Sve nekako prođe i dođe taj poslednji dan u tekućoj godini. 
To je dan u kome, kao pred svadbu, oblačenje, pregledavanje pred 
ogledalom i nezadovoljstvo zbog viđenog traju skoro ceo dan. 
Prekidaju ih samo prvi pozivi - čestitke za Novu onih koji će to 
veče provesti negde van kuće. Nikada Pravi Muškarac nije bliži 
smrti nego tog dana u kome će biti kriv za sve: naslage na struku, 
samo ženskom oku vidljive bore, za to što će oko 20 sati da počne 
da veje sneg, a oni idu kolima, a sama činjenica da je muško biće 
mu otežavajuća okolnost. Zahvaljujući tome, on ne mora da vodi 
računa o liniji, obuče se začas posla i nadžedži u hodniku samo da je 
nervira... Pravi Muškarac će toga dana pametno rasporediti 
par čašica alkohola, ubaciće i nešto za smirenje, gledaće kroz 
prozor kako veje potpuno svestan da ne sme ni za trenutak da izgubi 
prisebnost i upadne u svađu. 

Pod uslovom da se ostatak večeri odvija regularno, njih dvoje 
će stići u restoran, biće zadovoljni muzikom i sve vreme će šarati 
pogledom po sali u nadi da će videti nekog poznatog. Ukoliko zaista 
vide tog nekog ko je blizak sa Petrovićkom, veče je uspelo pre same 
Nove godine. Tada će Pravi Muškarac dobiti zeleno svetlo kao znak 
da je sada već moguće skinuti sako i okačiti ga o naslon stolice. 
Preostali deo večeri će proteći u dobrom raspoloženju, uz neizbežne 
komentare o odeći prisutnih i razgledanje preostalih parova. Posle 
ovakve inspekcije Prava Dama uvek zaključi da ništa nije tako 
tragično kao što se njoj činilo, ali to ne izgovara - svi njeni komentari 
će biti vezani za onu tamo - njenu frizuru, šminku, odeću... 

Ponoć i odbrojavanje do Nove, konfete i tuš muzike su oni 
trenuci zbog kojih je vredelo izdržati sve ono što je prethodilo. Taj 
trenutak kada im se pogledi sudare dok igraju valcer podseća ih zašto 
su zajedno. U tom trenutku njih dvoje će se prepoznati i dugo ga se 
sećati dok se budu ćutke kolima vraćali kući. Pravom Muškarcu će 
kraj večeri doneti dugo očekivano zadovoljstvo, a naredni dan tako 
potreban mir i neku čudnu unutrašnju ispunjenost... 

Pravi Muškarac će priznati sebi da je njegova dama bila u pravu 
i da im je ovaj izlazak baš bio potreban. Prava Dama će ga pustiti 
da narednih dana svima živima priča ovu priču, sa strane gledajući 
ženske reakcije i dopunjujući izveštaj u onim delovima koji bi mogli 
da budu zanimljivi ženama. Jer, zna to ona pouzdano, muškarce ne 
zanima ništa iz ovog izveštaja, a žene... njih uvek interesuju neke 
sitnice koje treba načiniti većim i lepšim. I tu se priča završava - u 
godini koja više i nije Nova... 

... i ostala slavlja 


Sedimja tako onomad i razmišljam kako, pored Novih godina 
koje su van konkurencije, jednako ne volim rođendane. Nekako 
mi je sve tužno u vezi sa njima - obeležavaš što si godinu dana 
stariji, uglavnom to činiš u istom društvu, sa istom tortom za koju 
svake godine Prava Dama deli recept prisutnim damama. Svaki 
rođendan je jedan mali oproštaj sa mladošću i to je činjenica koju 
često želimo da zabašurimo. Kada se izređaju gosti sa poklonima 
od kojih nijedan nije iz prodavnice, kada te sapnu istim dosetkama 
i međusobno počnu iste šale u jednom trenutku ćeš pomisbti da si 
upravo doživeo ,,već viđeno” efekat. 

Nekako mi zaista nije ništabesmislenije od rođendana. Misbm, 
ako hoćeš da se provedeš sa društvom - šta te u tome sprečava? 
Zašto ti je potreban razlog za okupljanje Lveselje? E, kad rekoh 
veselje... kod nas često ni to nije to. Ne veruješ? Objasniću ti i to. 

Na slavljima - rođendanima, ab i svadbama - iz nekog razloga 
pevaju se uglavnom tužne pesme. Kad dođeš na svadbu, kao da si 
na sahrani. E, sad, ib smo mi narod koga je vreme ubilo u pojam 
pa pravi samo tužne pesme ili smo vrlo neobazrivi kada je odabir 
pesama za nekakvo veselje u pitanju. Kako god bilo, kada ideš kod 
nas na svadbu, ne zaboravi da poneseš paketić papirnih maramica 
jer ćeš dobro da se isplačeš na ovom veselju. Kako su i drugi došb 
da se provesele, vodi računa da noževi budu tupi, a svatovi tek blago 
pripiti, inače ćeš videti šta sve dert može da učini od pristojnog čoveka. 

Mi smo narod koji ima potrebu da se veseli ali je nekako 
vremenom zaboravio da to čini na logičan način. Veselimo se onako 
kako i živimo - uvek sa nekom mukom, svaka nam je radost 
podeljena i skoro nikada potpuna. I naviknemo se na to, što je 
najgore, pa ne menjamo ništa... 

Drugačija je situacija sa slavama. Prema ovom verskom 
prazniku karakterističnom za Srbe imamo prilično rastegljiv odnos. 
Slave koje se (zbog toga da li se padaju u postu ili u jednom od 
dva dana u nedelji kada je crveno slovo) dele na posne i masne, 
nekako uvek preimenujemo u masne. Slobodna tumačenja slavskih 
običaja jasno pokazuju neviđenu maštu našeg čoveka kada treba da 
se rastane od prasetine. Ako mu kažete da taj dan mora da obeleži 
posnom trpezom jer se, recimo, pada u sredu ili je usred Božićnog 
posta, dobićete odgovore tipa „пе znam ja, tako je meni od oca 
ostalo”, ,,da kupujem ribe pored onolike divljači u zamrzivaču?”, 
„dokle više ta nova pravila!” „ако je tako, što to meni prošle godine 
pop nije rekao?” dok će oni iskreniji jednostavno preseći „па sto 
stavljam šta imam, ionako postim cele godine”. 

Ne znam kada smo iz obeležavanja slave izuzeli onaj važan 
građanski element - svratiš na čestitanje, popiješ tanku kafu i 
poslužiš se slatkim i - ideš dalje. Kada je firma prasetina/jagnjetina 
postala važnija od same slave, ostaje nejasno. Verovatno kada je 
nestalo građanskog društva, pojma nemam. 

Bez obzira da li slave kako treba ili ne, domaćin tog dana 
uredno začešljan sa blaženim osmehom dočekuje goste. Svi su tada 
upravo praznično veseli, pa čak i domaćica koja je nekoliko dana 
unazad dan-noć spremala razne đakonije. Ni ona se još ne žali da 
je sve boli, da je neodspavana, da je peku oči i da je razdražljiva kao 
gladni tigar. Skupila je sve snage, namestila osmeh koji neće skinuti 
dok ne isprati poslednjeg gosta - zna se kome će posle da ispostavi 
račun. 

Za vreme slave najčešće se ne puštaju one tužne pesme. 
Razgovara se o tome da li je sveštenik uzeo više nego prošle godine 
za isti obred a, kako su izbori uvek nekako u onom slavskom periodu 
od Svetog Nikole do Svetog Jovana, neminovne su prognoze ko će 
da pobedi, ko je bio bolji - sadašnji ili prošli, i tako dalje... Domaćin, 
znajući kako se iznošenje mišljenja najčešće završava, skreće 
pažnju gostima da je slava i moli ih da se uzdrže od priče o političkim 
temama iako je i njemu samom jasno da ga niko ne zarezuje i da 
njegova slava klizi u Ivkovu slavu. Nevolja će biti ako se neka od 
prisutnih gošći primi na komentarisanje jer žene svemu prilaze 
studioznije i strastvenije, naročito ako procene da, na bilo koji način, 
posle izbora mogu da poboljšaju svoj položaj. Tada boljih i srčanijih 
zastupnika neke političke opcije od njih jednostavno nema. 

A, da, mi ono govorimo o slavi... 

Mnogi domaćin već tada, poput gazda Ivka, u sebi proziva 
svog sveca zaštitnika („А, Sveti Đorđijo, vidiš li šta mi napravi? II 
rešavaj ili razrešavaj!”) kada mu se, sred tog cirkusa u najavi, pojavi 
neki gost koji je ateist. Generalno, ateisti imaju čudan poriv da se 
mešaju u verska pitanja, pa će i ovaj pokušati da prisutnima objasni 
da čuda nisu čuda već nekakve hemijske reakcije na nešto (skoro 
je pročitao u novinama). Da su žitija svetih izmišljena, davno je 
utvrdio i ovde je samo zbog toga što mu je domaćin prijatelj pa ga je 
pozvao. Oni koji se nisu nalepili na debatu oko politke, slušaće ovog 
gosta jednim uhom, pokušati da mu skrenu pažnju na onaj balvan 
u oku, ali će na kraju s pažnjom slušati njegovu priču, potvrdno 
klimajući glavom. 

Prava Dama će posle sat vremena početi da gazi ispod stola 
svog izabranika pokazujući očima ili na zidni sat ili na ulazna vrata, 
što bi trebalo da bude siguran znak da treba da se ide. Pravom 
Muškarcu će ovo karakteristično skretanje pažnje biti dovoljno... 
Kada isprati i poslednjeg pripitog gosta, domaćica će umorno da se 

svali na prvu i ispružiti noge na susednu stolicu, što je za domaćina 
siguran znak da je došao trenutak kada mora da pokaže svu 
moguću ljubav prema svojoj ženi. 

I tako do naredne slave... 

Čitanje novina 


Sedim ja tako, listam novine, kad mi pade na pamet ona 
osnovna podela čitača novina na one koji započinju čitanje od 
naslovne strane i onih drugih, jednakobrojnih, kojikreću sa čitanjem 
od poslednje strane. Ja spadam u ovu drugu grupu, primetih idući 
daljom analogijom. Mnogim mojim drugarima je svojstveno čitanje 
od poslednje strane - uglavnom su u pitanju muškarci. U stvari - 
uspravih se u stolici i sklopih novine - muškarci isključivo čitaju od 
poslednje strane. 

Naposlednjim stranama susportske strane, možda najzanimlji- 
viji deo novina kod muškog čitališta. Tu je i TV program za taj 
dan, vremenska prognoza i neke golišave lepotice... sve što jednom 
pristojnom muškarcu treba od informacija. 

U daljem razmatranju shvatio sam da uglavnom žene čitaju 
od naslovne strane, verovatno stoga što je prednji deo rezervisan 
za njihova interesovanja: afere poznatih, bombaste izjave uglavnom 
glumaca i pevača, crna hronika i - politika. Koliko god to izgledalo 
jeretički, treba reći da žene imaju izraženiji nerv za bavljenje 
politikom nego muškarci. To im je dato vaspitavanjem kada su 
gledale majku kako organizuje kuću da bi, kada za to dođe vreme, 
same počele da to rade u svojim porodicama. Ko vodi kuću, valjda 
može i državu? Priznalo se to njima ili ne, žene najintenzivnije vode 
politiku čak i kada nisu očigledno u prvom planu. Kakve će odluke 
glasati neki odbornik, u velikoj meri zavisi od njegovog raspoloženja 
koje je doneo iz kuće; a kako kuću u raj ili pakao može da pretvori 
žena, to najbolje znaju obe strane. 

I još jedna stvar. Žene su te koje daju život i zbog toga je 
njihovo pozvanje na zemlji nešto najplemenitije. Žena zbog toga ima 
veći nivo izdržavanja bola pa ipak, istorija nas uči, pored brojnih 
žena koje su vladale, malo je bilo ratova koje su one započinjale. 
Ratove muškarci započinju, a žene zaobilaze. Naučene da 
neprestano ekonomišu vodeći kuću, žene su idealne za ekonomske 
konsultante, pa njihovo interesovanje za politiku nije začuđujuće. 

Iz meni još nerazumljivih razloga, žena čita crnu hroniku 
radije nego muškarac. Naslov štampan velikim, masnim slovima 
MONSTRUOZNO: SAČMARICOM UBIO BRAČNI PARprosečan 
muškarac će sa dozom neprijatnosti da preskoči i na brzinu okrene 
stranu dok će žena, uz neizbežno ,,ju, zamisli molim te!” da pročita 
celu vest koju će kasnije ceo dan da prepričava koleginicama („Jesi 
li pročitala ono sa sačmaricom? Ženoooooo! Kako to mogu ljudi da 
rade jedni drugima, uopšte mi nije jasno!”). Posle kraćeg nafilovanog 
prepričavanja članka, razgovor sada već najmanje dve žene se kreće 
u pravcu pretpostavki i razrade. („Možda je ubica bio sa njom u 
šemi?”, „Što bi nju onda ubio? Ne verujem”). Kada im dosadi ova 
tema, što se retko događa, ali se i desi, onda se krene sa prepričava- 
njem najnovijih tračeva pokupljenih dva lista iza onog ubistva. 

Ovako površna analiza čitanja novina dovodi nas do zaključka 
da su muškarci površniji od žena što bi samo delimično moglo da 
bude tačno. Naime, muškarci uglavnom pristupaju čitanju novina 
kao sjajnom sredstvu za odmor i razonodu - dakle, nešto uz šta je 
moguće odmoriti se. Ako se usput pokupi još koja dobra vest osim 
onih koje su tražene, puna kapa. Nema mnogo potrebe za daljim 
zamaranjem moždanih vijuga. 

Žene uzimaju novine kao informativno sredstvo bez kog 
su kao odsečene od sveta na nekom pustom ostrvu. Većina žena 
smatra da je, u svakodnevnoj jurnjavi na relaciji kuća-posao-kuća, 
uskraćena za nekakvu veliku i značajnu vest koja svaki tren može 

pored nje da proleti. Ukoliko veći deo vremena provodi kod kuće, 
ona ima latentan utisak da je apsolutno neobaveštena i pokušava da 
ga na svaki način nadomesti i bude što je moguće bolje obaveštena. 
Otud ta glad za novinama... 

Pogled mi pade na sklopljene novine u rukama. Bože, šta mi 
je sve palo na pamet dok sam listao novine! 

Horoskop 


Sedim ja tako i sve nešto mislim da je onaj raspored zvezda 
kada sam rođen bitno uticao na to da ja budem ovakav. Tako 
dođoh do horoskopa i jednostavnog saznanja da nisam upoznao 
Damu koja ne veruje u astrološku predodređenost, baš kao što sam 
sreo mali broj muškaraca koji je verovao u tumačenje astrologa. 
Mislim da muškarci doživljavaju horoskop kao konkurenciju jer ni 
o kome žene tako mnogo ne znaju kao o nekom astrološkom znaku. 
Pokušajte da zamislite muškarca koji treba da kaže da je rođen u 
znaku Škorpije, Psa, Pacova, Raka, Pevca, Majmuna... i shvatićete 
otpor muškaraca prema ovom načinu poimanja života. Pridodamo 
li tu da sama činjenica da je rođen u tom nekom astrološkom znaku 
objašnjava njegov uspeh, shvatićemo da je horoskop antimačoisti- 
čka priča koja muškarca šutira pravo u mošnice. 

Pravi Muškarac će se odmah i bez izuzetka već na početku 
razgovora odrediti prema astrologiji. Reći će da se u to ne razume, 
a nije ni da veruje i tu će napraviti nepotrebni jaz prema Pravoj 
Dami, koja se upravo u to razume i naravno da veruje astrološkim 
pravilima. Za Pravog Muškarca je završen razgovor na temu 
astrologije i on ostatak večeri može da provede u prkosnom ćutanju 
koje će Prava Dama uspešno da ignoriše. Ona je tek počela da 
ispituje priča o sebi, a tu je već nemoguće prekinuti je. 

Sasvim je sigurno da ako čujete sledeći dijalog: 

... i ne mogu da ga ubedim, ali nikako! 

Šta je u horoskopu? 

Ovan! 

Auuu! Onda nema teorije! 

Pajel ti pričam?! 

... dakle, ako čujete ovakav dijalog, njegovi učesnici svakako 
neće biti muškarci. Za dame j e karakteristično da nekoga obj ašnj avaju 
kroz astrološki znak („voli da bude glavni u društvu, vidi se da je 
Lav”, „pršti od energije, odmah vidiš da je Škorpija”, „nervira me ta 
njegova potreba da sve bude kao pod konac, vidi se da je Devica”) i 
to je polje u koje muškarci nikada neće zagaziti zbog svog iskreno 
prezirućeg stava prema astrologiji, ali i svim drugim mogućnostima 
saznavanja budućnosti. Muškarac žeb da živi u ubeđenju da je on 
taj koji kroji budućnost svojom spretnošću, znanjem, hrabrošću i 
čime sve ne. Poslednje što mu treba je saznanje da je njegov život 
predodređen, vremenom i mestom rođenja. 

Zato, drage dame, uživajte uz astrološke znakove koje ste 
odabrale kada je bilo vreme i ne pokušavajte da ih menjate, jer su 
baš takvi vaš odabir. Jednostavno, to je jače od nas... 

Čarape 


Sedimja tako i nešto mi pade na pamet da čarape na različite 
načine utiču na oba pola i to frapantno. 

Ženske čarape neobično stimulišu muškarce da pilje u noge 
Dame koja je sa njima. Magnetna privlačnost tog dela ženske odeće 
nadrasta sve što logika može da objasni i ovde već zalazimo u 
domen psihologije. Crne čarape su ubojito razoružavajuće 
sredstvo u muško-ženskim sukobima koje se koristi već prema 
potrebi. Nemoguće je nabrojiti situacije, od kojih mnoge spadaju 
u najzapetljanije u istoriji ljudskog roda, koje nisu razrešile crne 
ženske čarape. Sa druge strane, dame baš ne vole da nose čarape 
druge boje jer, utvrđeno je, muški rod pada na jednu boju. 

Koliko god da je teško objasniti uticaj crnih ženskih čarapa na 
muškarce, toliko je nemoguće opisati koliko su muške čarape, bez 
obzira na boju, inspirativne za žene. Zahvaljujući izvorno muškoj 
osobini da se čarape seju po celoj kući (formulacija žena), neretko 
se u kući čuje vika i glasno prebacivanje. Nauka je potvrdila da u 
preko 90% odsto slučajeva žena dođe do svog muškarca koji, recimo, 
leži i čita novine, demonstrativno će mu staviti pod nos čarape 
držeći ih gadljivo sa dva prsta i naredbodavno reći da ih ostavi na 
svoje mesto. Pravi Muškarac, sateran u ovakvu poziciju, najčešće 
sklapa novine ali, poučen prethodnim iskustvom, ne istrajava 
previše u gunđanju. 

Dva odevna predmeta izazivaju tako mnogo emocija kod 
suprotnog pola da je to zaista za Riplija. Uzgred, primetio sam da na 
one tzv. rupičaste čarape reagujem otprilike kao kada vidim dunda- 
stu Damu u helankama: možda je to i dobro, ali definitivno nije za 
moje oko iz potpuno nepoznatih razloga. Sa druge strane, žene često 
na fotografijama pronađu nešto što nama muškarcima promakne, a 
što samo potvrđuje moju tezu da se žene zbog žena doteruju. 

Jednom prilikom sam napravio kolaž starih fotografija na 
kojima su babe i dede sa obe strane. Lepo vreme kada su se ljudi 
spremali i doterivali da izađu pred svemoćno oko foto-aparata koje 
će ih zamrznuti u vremenu. Vešam tako fotografije kad čuh majku 
iza svojih leđa: 

- Pogledaj moju majku sa čarapama na šav! Čitava gospođa! 

Ja se sećam baba Ruže koja je u dve smene čistila hodnike i 
kancelarije Opštinskog suda kao izuzetno uredne žene, ali čarape 
na šav u meni ne izazivaju ama baš nikakvu emociju, dok se moja 
majka kratkovido unosi u fotografiju i sa smeškom kaže: 

- Vidi ti moju Ružicu... 

Ceo dan je moja majka zagledala fotografiju svoje majke 
nastalu davne 1941, posle telefonom prepričavala prijateljima i 
familiji kako joj majka izgledala onako uparađena i ta žena na 
fotografiji više nije bila ona Ruža, Jovanova žena koja je čistila Sud 
i, po odlasku u penziju, vezla goblene koje je poklanjala svojoj deci 
i prijateljima. Ova na fotografiji je bila Dama koja je, puna života 
i neskrivenog optimizma, oslonjena na supruga koji je stajao u 
šinjelu i uniformi Vojske Kraljevine Srbije sa pripaljenom cigaretom 
u ruci, bila opkoljena decom. Zadovoljna žena, rekao bih. 

Šta učiniše čarape sa šavom, spomenik jednom dobu koga 
više nema. 

Što se mene tiče, ne volim čarape i ne sejem ih svuda po 
kući, već po tačno odabranim lokacijama. Čarape su jedan od onih 
predmeta koji te nekim malim propustom, a obično se radi o rupici 
na palcu, stavlja na velike muke i dovodi u situaciju da crveniš i 
sve se nešto gaziš po stopalima pokušavajući da rupicu učiniš 
nevidljivom. Tako ti beznačajna rupa na čarapi uzme čitavo veče i 
ponekad odluči čitav tvoj život. 

Pitanje čarapa otvara jednu novu temu: izuvanje pri ulasku u 
kuću. Potpuno je jasno da je ovaj običaj donet sa Istoka, da je dojahao 
na Balkan zajedno sa Turcima i tu ostao duže od njih. Kobko god se 
batrgao, Balkan je oduvekbio ratnički deo sveta i tu mnogo vremena 
za izuvanje nije bilo. Zanimljivo je kako se kinematografija ophodi 
prema ovom običaju. U najvišem procentu se glumci u filmovima 
ne izuvaju, ta nepotrebna radnja nije snimljena. Tek u novije vreme 
primetio sam u nekoliko novijih francuskih filmova da se glumci 
izuvaju pri ulasku u stan... 

Ne znam kako vi, ab ja, nakon ispisivanja ovih redova, još 
manje imam potrebu da nosim čarape. Ko zna, možda tako jednog 
dana, kada se uprljaju i procepaju sve čarape pod krovom, nastane 
kult Bosonogih... 

Kućni ljubimci 


Sedim ja tako, ispijam kafu i preko naočara merkam ljude 
koji su izveli pse u šetnju. Vreme je baš ružno, vetar nanosi kišu u 
naletima i meni, sakrivenom u toploti kafića, sve su nejasniji ljudi 
koji su po ovakvom nevremenu izveli svoje kućne ljubimce u šetnju. 
Nisam siguran da bih po ovakvom vremenu bilo gde izašao, a da nije 
ozbiljno moranje; sa druge strane, ovi ljudi ne moraju, ali to ipak 
čine zbog svojih ljubimaca. 

Uvek me je zanimalo gde prestaje termin kućni ljubimac, a 
počinje prijatelj? Imam to zadovoljstvo da veliki broj meni dragih 
ljudi čuva te pse i mačke deleći sa njima sve što ima ili nema. 
Životinje obavezuju svojom iskrenošću i dok ovo pišem pada mi na 
um zlatni retriver Meda koga sam, sticajem okolnosti, dok je bio tek 
progledalo štene, čuvao par dana dok se njegovi pravi vlasnici kod 
kojih sam stanovao nisu vratili sa hitnog puta na koji su morali da 
idu. U narednim mesecima usledili su dani ispunjeni igrom, a Meda 
je rastao. Potom sam se ja odselio, ali kad god da smo dolazili u goste 
Mićku i Caci, zaticali smo razdraganog Medu kako se propinje uz 
ogradu ne znajući šta će sa sobom od sreće. Nivo njegovog veselja 
obeležavala je barica koja je ostajala za njim - teško da vam se tobko 
neko ikad obradovao. 

Kućni ljubimac mi deluje kao nekakvo kućno zanimanje tipa 
batler, sobarica, spremačica, kućni ljubimac... A kućni ljubimac 
je samo prelazna odrednica ka definiciji prijatelja. Vremenom ti 
kučići, mačići, ptice, pa i zmije, zlatne ribice sa sve hrčcima i drugim 

životinjkama postaju nerazdeljivi deo života svojih vlasnika, možda 
onaj najčistiji deo svakodnevnice koja ih dočeka nakon stresnog 
posla. Koliko sam ja shvatio, to biće koje je mnogima najviše u životu, 
često zna da bude zamena za normalan način života koji voljom 
drugih baš i nisu uspeli da ostvare. Čudna je to stvar sa ljudima: 
voliš ih i činiš im, a oni se tek naprave da nikada nisu čuli za tebe. Sa 
životinjama je malo drugačije, bar ono što sam ja uspeo da vidim: 
one vas svejedno vole, kada vam je teško tu su da pomognu koliko 
mogu... 

Ubeđen sam da životinje u nama bude ono iskonski dobro. 
Znate b nekoga ko je sa palube broda gledao delfine, a da se nije 
razdragano nasmejao i gledao ih sa mešavinom ljubavi i poštova- 
nja? Verujem da je većina nas negde u svom odrastanju imala 
nekog psa ili mačku uz koje je odrasla i za koje je bila i te kako vezana. 
Mnogi koje znam su naučili da hodaju pridržavajući se za psa i ta 
životinja im je više u životu od one biokratski koncipirane kućni 
ljubimac. On im je prijatelj. 

Krenemo b od toga da nema životinje koja svojom energijom 
ne deluje smirujuće (pas, konj), posebno na decu sa autizmom i 
posebnim potrebama (koze, konji, delfini), a da se iz nečijeg otrova 
pravi izvrstan protivotrov (zmije), dolazimo do nikad osporene 
činjenice da su životinje i iscebtelji. Rešavajući prethodna stanja, 
sređuju i visok krvni pritisak, šećer u krvi... i sve to samo svojim 
prisustvom. 

Stičem utisak da su u ovom hladnom i otuđenom svetu, gde 
čovek čoveku zaista jeste vuk, te životinje potrebnije nama nego mi 
njima. Tako bar meni izgleda. 

Kafa i kafenisanje 


Sedim ja tako, gledam šoljicu sa kafom kako se puši preda 
mnom i, ne bez nekakve pritajene sete koja me hvata uvek u ovakvim 
trenucima, gledam narod oko sebe. Kafane, one sa kariranim stolnja- 
cima na stolovima sa plehanim pepeljarama, više nigde ne postoje 
osim u mom sećanju. Ti karirani stolnjaci predstavljaju sećanje koje 
nam je potrebno da bi se osetili živim, ali o tome negde drugde. 
U svakom slučaju, za kafane je neraskidivo vezano ispijanje kafe 
- nikad sam, uvek u društvu. U Šumadiji su zadržali i danas lep 
običaj da uz šoljicu sa kafom posluže i ratluk - običaj koji je od juga 
poplavio sever, polako je istisnut na samom jugu. 

Do skora me je bunilo kako Sremčev Ibiš-aga može da popije 
šest kafa koje plaća u istoimenoj priči. Dobro, neka ih je popio sa 
Stavrijom - po tri svako - pa opet nije malo. Potom sam shvatio da 
je problem u šoljicama: ja pred očima imam obezdušenu tekućinu 
u šolji, a onda sam na izložbi video kako su izgledale šoljice s 
kraja 19. veka. Male, kao naprstak, za uživanje i ono što nazivamo 
merakom. 

Ispijanje kafe je ritual koji vas na vrlo jednostavan način opusti 
i provede kroz vreme. Dovoljno je samo da se opustite i kafa sve 
ostalo radi. Doduše, otkako pijemo instant kafe, sve češće pričajući 
za njih da nije to to, sve ređe sanjamo i sve se teže radujemo malim 
stvarima. Ipak smo mi ponikli u narodu koji najmanje pola veka 
peva Kafu mi draga ispeci po sledećem receptu: zrna prave kafe 
samelji najbolje u bakarnoj vodenici, potom stavi to i obavezni šećer 
u bakarnu džezvu uskog grla najbolje na bubnjaru i pusti da se na 
laganoj vatri krčka dvadesetak minuta. To što se tada napravi, to je 
vredno poštovanja... 

Ne možeš sa svakim da piješ kafu, ali možeš da kafenišeš. 
Neobavezno ćaskanje uz šoljicu kafe zaista ne zahteva nikakvo 
prethodno poznavanje učesnika kafenisanja; ritualu pripadaju svi 
njegovi podanici. Više od svih ostalih, žene vole da kafenišu, pričemu 
kafenisanje može da se odvija i u kafe baru, kafiću, poslastičari... bilo 
gde. Bitna je potreba za neobaveznim ćaskanjem, možda jedina za 
koju muškarci nisu zainteresovani. Budući da im je odlično poznata 
ubojita snaga ženskog jezika koji kosti nema, ali kosti lomi, muškarci 
u širokom luku zaobilaze ženska kafenisanja. Tačnije, imaju isti 
odnos prema ženskom kafenisanju kao i žene prema kafanama: 
znaju da postoji i da je dostupno, ali intuitivno slute da im tu nije 
mesto. 

Kafa ume da bude i vrlo ozbiljna. Poznato je da je mudri 
knez Miloš u pregovorima pristajao na sve, a onda, kada bi prego- 
varač otišao a najbliži saradnici ga pitali zašto je pristao na stvari iz 
razgovora jer će sada imati problema čim glasnik stigne, odgovarao 
lakonski: „Neće biti ništa. Popio je kahvu!” Otrovana kafa je reša- 
vala sve probleme, reklo bi se, čak i kada nije bila otrovana. Poznato 
je da se u kriznim situacijama po porodicu, karijeru, zemlju ljudi 
okupljaju oko šoljice kafe. Najtačnije je reći da je kafa nekima 
došla glave, ali da je čitave porodice i narode spasila. Mnogi su 
nesporazumi rešeni zahvaljujući ovoj neobičnoj tekućini. 

Usled takvog značaja kafe u svakom društvu, ona je dobila i 
onaj kultni, prekognostički karakter. Ima li nekog društva u kome 
nema osobe koja gleda u šolju i sve pogađa? Ja za tako nešto ne 
znam. Gledanje u šolju u kojoj je soc kafe ocrtao čudne linije lake 
za čitanje, postalo je deo kulturnog miljea u kome živimo sa nekim 
manjim varijacijama: nekada su bake po selima gledale u šolju, 
danas to čine udavače. U ovaj način predviđanja budućnosti se 
bespogovorno veruje već decenijama i za sada jedini protivnik su 
mu instant kafe koje nemaju onaj talog, pa nema ni u šta da se pilji. 

Ali i toj opasnosti po ovaj vid tradicije će se stati na put, ne sekiram 
se ja kada je kafa u pitanju. Kao što smo videli, ona je svemoguća. 
Nešto drugo mene kopka. 

Instant varijante kafe svakako će potisnuti mlevenu kafu i ona 
će negde otići u zaborav kao što to obično biva u eri tehnologija: ko 
se još seća mašina za kucanje pored silnih tablet i ostalih računara? 
Tako će i kafa, možda najbalkanskije društveno piće, polako nestati 
zatrpana prašinom zaborava i nižih cena. Onda ćemo se sa 
nostalgijom sećati onog multinacionalnog vica koji govori o 
trenutnoj rasprostranjenosti kafe: 

Ušao čovek u kafanu pa pitao može li da dobije kafu. Odgovor 
negativan. Pomisli naš gost da je termin pogrešan pa pita: „Može 
li kava?” Opet negativan odgovor. Sad već potpuno siguran da je 
na pravom tragu, gost se obrati: „Onda jednu kahvu! Ima kahve?” 
Zagleda se u njega začuđeni konobar, pa mu iznervirano odbrusi: 
„Ма nema vode, bolan!” 

Ponestaje vode u našim fildžanima, a mi se još borimo za nju 
pijući neke napitke koji baš mnogo veze nemaju sa onim što mi 
podrazumevamo pod nazivom kafa. To je već za drugu priču... 

Kultni filmovi 


Sedimja tako u fotelji kao u bioskopskoj stolici, podigao sam 
noge na tabure, isključio sam telefon, prigušio svetlo i očekujem da 
se na TV ekranu pojavi jedan od onih kultnih filmova čije replike 
nekoliko generacija iza mene zna napamet. Pa ipak, pade mi na 
pamet, nemamo svi isti odnos prema filmovima koji nose ono 
statusno određenje - kultni. Tačnije, što je za jedne kultni film za 
druge svakako nije. Sve zavisi od godišta ali, bogami, i od pola. 

Kultni filmovi generacije mojih roditelja bili su Mladić s 
trubom, Prohujalo sa vihorom i negde je tu uplivao Buntovnik 
bez razloga. Danas su to samo naivno dragi filmovi za uzrast koji 
je svoj ukus formirao prema scenama iz Titanika, Blistavog uma, 
Gladijatora, a tu negde svakako ima mesta i za Sibirskog berberina. 

Moja generacija je stasavala uz filmove Kum, Taksista, Kabare, 
Bilo jednom u Americi, Amarkord. Let iznad kukavičjeg gnezda i 
Lovac na jelene bili su otrežnjenje za moju generaciju i svakako su 
predstavljali čišćenje od nekih zabluda. Recimo, od Kose. Zaustavili 
smo se kod Amadeusa. Danas, kada je napravljena čitava serija 
filmova različitih produkcija sa motivima navedenih filmova, 
originalna dela prete da se lagano utope u sivilo mase. S druge strane, 
ne znam nijednog muškarca kome će kultni film biti Sjaj u travi, 
Prohujalo s vihorom ili Doktor Živago niti mi je poznata ijedna dama 
koja će navesti kao omiljene Gladijatora, Kuma, Francusku vezu ili 
Tri Kondorova dana. 

Ima kod filmova i serija nešto vrlo karakteristično za 
muškarce: replike. Da li vam je poznat ijedan momak koji makar 
jednom nije rekao ono čuveno - Are you talking to me? Ženskom 
rodu idu na živce njihovi muškarci koji su spremni da sate provedu 
u neprekidnom nabrajanju replika iz filmova. Za njih je sve to tako 
klinački i nekako nevažno da ne mogu da shvate da njihovi izbori 
pamte i reprodukuju neke sasvim nebitne stvari. Izbor replika je 
odlika generacije, ne pojedinca, baš kao i kultni filmovi i u tome je 
njihova lepota... 

Žene ne vole detaljisanje, ponavljanje repbka iz filma koji im 
se sviđa ,,do bola”. Rekosmo, repbke su muški posao. Ženski posao 
je prepričavanje filma i tumačenje pojedinih likova gde umeju da 
daju vrlo bčni pečat. Muški i ženski doživljaj istog dela filma Pretty 
woman bio bi potpuno drugačiji. Muškarci bi ispričali repbke tipa: 

- Ćao, Barni. 

- Gđice Vivian... 

- Žebm da se pozdravim. 

- Ne idete s g. Luisom u Njujork? 

- Ma daj, pa bar mi živimo realno...! 

- Imate prevoz? 

- Pozvaću taksi. 

- Dopustite. 

Istu scenu, koja baš i nije srceparajuća, čuo sam u interpretaciji 
dame na sledeći način: „I onaj uštogljeni šmeker Barni se nađe tu 
kad Vivijan reši da ode... Bože, gde su takvi muškarci kao Barni, 
makar da sam jednog videla, pa da umrem! I onda on se kao čudi 
što ona ne ide sa Girom u Njujork (obavezno gledaj, Gir je ovde znaš 
kakav frajer, ej!) i pozove joj kola... Što tako nešto mene ne zadesi...” 

Zašto sve ovo pričam? Muškarci se identifikuju sa glavnim 
likom, ali teže, dok žene od postojećeg stvore novi film, sa sobom 
u glavnoj ulozi. Ženski kultni filmovi su oni u kojima je žena 
najdublje doživela sebe i svoju muku. Tako dok gledaju Sibirskog 
berberina muškarci gledaju Olega Menjšikova, a dame Džuliju 
Ormond - svakom svoje... 

Možda bi zato trebalo govoriti o muškim kultnim filmovima i 
ženskim kultnim filmovima... 

Energija 


Sedimja tako i baš kada treba da napišem tekst koji je široko 
postavljene teme - Energija, osetim se nekako skasano, nikakvo, 
nedoklepano, gletavo i ko zna još kako. Nekako kao da u meni 
ovolikom nema života ni trunčice, ni za pod nokat. Kada se južnjak 
tako oseća znači da se ili zaljubio ili ga je zadesila jesen i raspilavila 
u potpunosti. 

Sa energijom ima veze i fizički sastav čoveka. Kao što je opšte 
poznato da je visok čovek za slikanje i pesmu, a nizak i sabijen za 
rad i svaki posao, tako je i sa energijom. Visoki ljudi, ma koliko 
delovali energično i na kakvom položaju bili, deluju mlitavo, sa 
dušom u nosu - otprilike kao ja sada. Oni niže građe, u kojima 
energija nije razvučena kao u prethodnom slučaju, već sabijena kao 
kovačkim čekićem, oni kojima energija izbija na uši, uvek uviđaju 
tuđu sporost i pokušavaju da ubrzaju završavanje neke akcije. To ne 
znači da će Visoki čovek da završi isti posao sporije već da će onaj 
niži da bude uvek brži. 

Slično je i sa ženama. Većina njih su prirodno krhke i niske 
građe koju vrlo često prikrivaju štiklama i visokim potpeticama. 
Pa ipak, ništa ne uliva više straha u srce muškarca (bez obzira na 
visinu) nego kada mu se jedna prosečna dama okrene i pusti jeziku 
na volju. To je takva energija sa kojom muškarac, pa sve i da je sam 
Tesla, ne ume da izađe na kraj. U ovakvim situacijama je svejedno 
koje je muškarac visine i koji je nivo njegove energije - sa ovom 
vrstom on jednostavno ne ume da komunicira. 

Sa druge strane, one vižljaste dame imaju razvučenu energiju 
visokih ljudi - taman onoliko koliko je potrebno za ostavljanje 
povoljnog utiska, ni manje, ni više. Ne kaže uzalud narodna poslovica 
da se u malim bočicama otrov čuva, izgleda da je ovaj problem 
odavno poznat generacijama muškaraca, pa se prenosi kao najveća 
mudrost nastala iskustvom i istovremeno opomena... 

I dalje se osećam skaškano da Bog sačuva. Popio sam već dve 
kafe otkako sam započeo sa pisanjem ovog teksta, osećaj beživotno- 
sti me ne napušta. To jeste jedan od životnih paradoksa, ni prvi 
ni poslednji, da pišeš o energiji dok ti je ista na ozbiljnoj rezervi. 
Čudno, jer narod kome pripadam je poznat kao energičan i tako 
otporan na mnoge nepodopštine koje su ga kroz vreme, živeći na 
ovoj raskrsnici puteva, svakodnevno snalazile. 

Stvari ne treba generalizovati. Postoje ljudi, bez obzira na 
veru i naciju, koje kada sretneš, kada ih prvi put vidiš, odmah se 
prepoznate iz nekog od prošbh života. Niste ni kafu još popib a vas 
dvojica ste jedan drugom jasni u potpunosti, bez ostatka, kao da se 
znate hiljade godina. Prepoznavanje ljudskih energija na taj način 
postaje možda najočiglednije. 

Jedan prosečan poznavalac teme o kojoj ovde pišemo pojam 
energija najčešće vezuje ili za struju ili za seks. Ovo prvo mu je 
noćna mora, računi koji uredno zatrpavaju poštansko sanduče i 
koji najčešće narastu u jesen ili zimu, kada i pljušte opomene sa 
pretnjom o mogućem isključenju struje. Zato što je sastavni deo 
života, nekako struja poslednja pada na pamet za plaćanje. Sa druge 
strane, zbog doslednosti energetskih kompanija u isključivanju sa 
električne mreže struja se uvek prva plaća - kada ima čime. 

Odvajkada je poznato i kroz ezoteriju sačuvano da je od svih 
vrsta energija seksualna najjača, najmoćnija i - najjači pokretač. 
Šta god mislili o tome, mogu samo da kažem da verujem u ovaj 

podatak, bez ikakvog proveravanja. Dovoljno je što znam koliko 
problema je navedena energija napravila mojim brojnim prijateljima 
i promenila im život učinivši ih najlepšim zanimanjem na svetu - 
roditeljima. 

Energija ima svojstvo da je ili pokretač ili rušilac, trećeg nema, 
jer ne postoji neutralna energija. Ono što je sasvim izvesno je da 
kod nje stajanja nema - vodenični točak se ili okreće ili stoji, sijalica 
je ili uključena ili isključena. Sve je kao u životu ,,ili-ili”. 

Muzika 


Sedim ja tako u kafiću, gledam momka koji prolazi pored 
ulaznih vrata i po izrazu lica mu se vidi da je u tom trenutku 
negde daleko. Tek kada sam spazio slušalice koje mu vire iz 
ušiju prekrivenih dugom kosom, shvatam onakav pogled. Muzika je 
božanska umetnost i kroz nju se sve može reći suptilnije od načina 
na koji sa nama komuniciraju ostale umetnosti. Ako treba verovati 
starim Kinezima, muzika odražava harmoniju između neba i zemlje, 
dok su Heleni bili duboko uvereni da muzika utiče na slušaočevu 
dušu moralno i vaspitno. Sa božanskim su je povezivab u Palestini 
i području šire Mesopotamije gde je bilo uvreženo mišljenje da se 
posredstvom dobija božija naklonost. 

Kobko god se trudib da shvatimo muziku i snagu koju ona 
poseduje, ostajemo nemoćni pred saznanjem da je sve moguće - 
logično objasniti, izmeriti frekvencije i njihov uticaj na mozak i još 
štošta - i opet ne shvatiti o čemu je reč. Sa druge strane, ukobko 
imamo na umu da je čovek u ogromnom postotku sastavljen od 
vode u različitim obbcima, a dokazano je da voda oseća, pa samim 
tim prenosi osećanje na celokupnu strukturu organizma, onda se o 
muzici može govoriti sa strahopoštovanjem. 

Različite vrste muzike su na čudne načine dolazile do mene. 
Jedne večeri sam slušao neku sestrinu ploču, pevao je Ibrica Jusić i 
to mi je bilo baš onako - lepo. Iste večeri, očistio sam očevu gitaru 
i pokušao da je naštimujem. Samo par dana kasnije, nastavnica mu- 
zičkog je donela na čas ogromni gramofon i pustila novu nastavnu 
jedinicu koja se zvala Ludvig van Betoven - 5. simfonija. Ta stvar me 
je baš kupila. Opet, dugo vremena sam se budio uz Paka de Lusiju. 

Čudesnost muzike sam iskusio jedne novembarske noći dok 
su grad i država u kojoj živim bili pod sankcijama, osuđeni na 
nemaštinu, štednju struje, nestašicu hrane i svega ostalog. Te noći, 
dok smo se nas troje tiskali u krevetu nalik sardinama, trudeći se da 
svojim telom zgrejemo onog do sebe, hladnom sobom zaplovila je 
neka meni nepoznata melodija i odmah me uzela pod svoje: nisam 
više bio u sobi. Potpuno sam razumeo pevača iako ni reč grčkog 
jezika ne znam, odjednom sam se našao iznad mora čija se površina 
ljeskala na mesečini, osetio sam ogroman talas slobode kako me je 
zapljusnuo... Sa poslednjim akordima pesme našao sam se ponovo 
u sobi koja više nije bila hladna. Mnogo godina kasnije saznao sam 
da sam one noći slušao Jorgosa Dalarasa i pesmu Neplačite oči moje. 

Otkada znam za sebe, znam i za makedonske pesme. Kada bi 
se stric i otac opustili ,znali su da neviđeno dobro zapevaju himnu 
rodnog grada - Bitola, moj roden kraj-, grad iz koga su proterani kao 
deca 1941. nakon očeve pogibije u Aprilskom ratu, ostao im je u 
prilično ružnom sećanju. Pa ipak, kada god im je bilo lepo, pevali 
su baš ovu pesmu. 

Odrastajući, nisam previše obraćao pažnju na izvorne pesme. 
Rok u svim varijantama bio je deo mog izrastanja i tek krajem 
osamdesetih mi se ponovo vratila ljubav prema onoj makedonskoj 
pesmi. Pitao sam profesora dr Nešića, psihologa koji se bavi 
izučavanjem uticaja muzike na ljudsku dušu, zašto ja uvek „odlepim” 
kada čujem izvornu narodnu pesmu iz Makedonije. Nakog kraćeg 
tumaranja po mraku, Nešić mi je postavio pitanje: 

- A odakle su Vam roditelji? 

- Otac je iz Bitolja. 

- Pa TO JE! - pljesnu se profesor po kolenu. - Geni... ta muzika 
je Vama u genima, zar ne shvatate! 

Očekivao sam neki „naučniji” odgovor, pa mi je ovo 
obrazloženje više došlo kao izgovor nego potpuna informacija.Već 
posle pola sata profesorovo objašnjenje mi je delovalo savršeno 
logično. 

Stric odavno više nije među živima, moj otac je još jedini 
Ozimić iz one postave koja je 1941. furgonima došla do Niša. Kada 
je prošle godine slavio svoj 80. rođendan, uključio sam snimanje 
na mobilnom i zamolio ga da otpeva Bitola, moj roden kraj. 
Pogledao me je pomalo umorno: 

- Ne ide više ta pesma, sine. 

Hteo sam po svaku cenu da ga snimim: 

- Onda otpevaj onu koja ide. 

Pogledao me je, huknuo sebi u nedra pravdajući se da mu 
je slab glas, star je već i, nakon druge molbe, drhtavim, staračkim 
glasom zapevao: 

„Zajdi, zajdi, jasno sonce, 

zajdi, pomrači se...” 

I sve je došlo na svoje mesto. 

Teretana 


Sedimja tako dokmimiris znojapara nozdrve. Dokpijemkafu 
u delu teretane koji je odvojen za ovakve kao što sam ja koji dođu 
do mesta gde se rade fizičke vežbe i reše da ipak odsede i sačekaju 
one vrednije, gledam žene kroz staklo. Kotrljaju se na loptama (to 
je valjda onaj pilates), rastežu, vrte bučice i sve čine ne bi li što 
duže zadržale atraktivnost koja ih krasi. Pored onih dijeta kojima 
se svakodnevno podvrgavaju, kao pomoćno oružje se pojavljuju i 
vežbe u teretani, brzo hodanje od posla do kuće, spremanje onih 
jela koje baš i ne vole i još mnogo što šta. 

Na ovom mestu mi se nameće ona Njegoševa maksima ,,ćud 
je ženska smiješna rabota... stotinu će promeniti vjerah da učini što 
joj srce žudi” d ne mogu a da se ne složim sa tim. Da im je bilo 
koji muškarac rekao da ovo isto rade sebi, pisnule bi u glas kako 
ih ovi njihovi ne razumeju, kako ne shvataju njihovu svakodnevnu 
premorenost zbog posla koji rade nego im još tovare i ovo. Na neki 
čudan način sam ubeđen da žene na sve ovo i ne pristaju zbog svojih 
i tuđih muškaraca, već zbog dama iz svoje okoline. Znaju one da su 
svojim izabranicima svejedno drage i dobre i da će im malo koji reći 
bilo šta vezano za njihovu liniju. Sa druge strane, ženi je merilo žena. 
Zbog toga one rade sve ovo što ja, evo već preko pola sata, gledam 
kroz staklo, trudeći se da izgledam kao da me sve to ne interesuje. 

Muškarci u teretani su normalna pojava. Oni naivno veruju da 

će se ženski svet lomatati oko njihovih bicepsa, tricepsa, pektoralisa 
i ostalih latiniteta. Ubeđeni da je to ono pravo, zaboravljaju da 
je Don Žuan bio krhke građe, dok je snažni, muževni Apolon, 
simbolmuškosti,napustioDelfezbogplavokosogHijakinta.Zapravo, 
odnos muškaraca prema snazi potvrđuje njihovo dečačko poimanje 
sveta: pravi muškarci su jaki, mišićavi i snažni i to je šema iz koje 
nijedna generacija ne ume da izađe; oni drugi nisu oni pa se teško 
broje u ozbiljnije kandidate. Zalud im roditelji pričaju o šarmu kao 
izvoru svih uspeha kod devojaka, novcu kao jednako primamljivom 
sredstvu za uspeh kod suprotnog pola, eventualna gitara u društvu 
- to su priče koje više ne mogu da prođu ni kod jedne generacije. 

Na taj način se lagano produbljuje jaz između muškaraca i 
žena. Napumpane sujete i drugačijeg shvatanja sebe, nezadovoljne 
onim što vide, žene sve češće postaju same sebi dovoljne. Postaju 
energičnije, samosvesnije i emancipovanije. Muškarci, jednake 
sujete i napumpanih mišića, ogromnog vremena provedenog po 
salama za obbkovanje tela, iz teretana idu u svet kome su takvi sve 
manje potrebni: osim sebi samima... 

A možda ja stvari gledam previse crno. Možda je stvar kao u 
antičkoj Grčkoj, ,,sve što je lepo, to je i dobro” pa se ljudi i žene u 
teretanama, bjući potoke znoja i umnožavajući upale mišića, zbilja 
trude da budu bolji. Da tako oplemenjeni krenu u obraćivanje sveta, 
u buđenje svega onoga što je dobro u njemu. Da svojim primerom 
dokažu da je to moguće, da se ,,sve menja sem kamenja”. Ova 
mogućnost mi više odgovara i hvatam sebe kako podsvesno teram 
sebe da budem pozitivniji nego inače, da oteram ovu mrzovolju i 
da se suočim sa činjenicom da umem da budem strašno negativan. 

Iz razmišljanja me trže Prva Dama Mog Srca. Osvežena 
upravo završenim časom gimnastike, seda pored mene i naprosto 
odiše zadovoljstvom dok joj pogled odaje neskriveno zadovoljstvo: 

Како su dobre ove vežbe! Baš se osećam oporavljeno, onako 
baš... a ne kao... 


Uzdahnuh glasno i neskriveno. Toliko o tome... 

Tetovaže 


Sedim ja tako i dalje u onoj istoj teretani, tačnije u njenom 
predvorju, pijem kafu i zagleđujem ženski svet na stolicama oko 
mene. Moja tvrdnja da imamo najlepše žene na planeti ovde mi 
se čini da je dvostruko podvučena iako mi je sama činjenica da ih 
vidimuteretanistrana. Zagledammalojedan desni gležanj iplavkasti 
obris natpisa MY BABY opkoljenog srcem i nekako splasnuh. 

Jesu tetovaže imale važnu ulogu još u antici, jesu još i tada 
bile na pripadnicima oba pola, ali ja, poput onih sa - cepsima ne 
mogu da shvatim ni ove sa plavkastim oznakama na sebi. Možda 
je problem u tome što ja na pomen tetoviranja vidim istetoviranu 
golu devojku na podlaktici pijanog vojnika ili sidro na nadlaktici 
mornara. Robujem klišeima, priznajem. Mislim, teško da devojka 
jakih i istetoviranih bicepsa može da deluje stimulativno na bilo kog 
muškarca, naročito ako pritom ima malo šira ramena. 

Zanimljivo je da žene koje imaju tetovažu brane to umetničko 
delo na sebi sa istim žarom kao što pušač brani svoje pravo na svoju 
strast. Sve ono što im je smetalo na muškarcima, nekako su uspele 
da učine sebi onog trenutka kada nisu o sebi razmišljale kao o 
ženama. Sa druge strane, možda sam ja preterano konzervativan, 
pojma nemam. 

Ovu vrstu ukrašavanja tela ne razumem ni kod muškaraca. 
A opet, kad malo bolje razmislim, u podeb lepote muškarci su gore 
prošb, pa se tu baš i nema šta pokvariti. Ono što je ružno, ružnoću 
trpi. Tada ružnoća nije problem kobko to jeste nelogičnost cele 

stvari. Trudeći se da shvatim logiku tetoviranja, zaglavio sam se u 
moru nelogičnosti, tako da sam zahvalan svakome ko mi objasni 
sledeće: 

tetovaža treba da nosi neku poruku, je Г da? Nekome treba 
nešto da kaže. Šta misbte, kobko će ljudi razumeti natpis Etiam aurea 
calcaria acutos dentes habent? Da čak i zlatne mamuze imaju oštre 
zube mudrost je Rimljana, koja ispisana na latinskom predstavlja 
smešan pokušaj da ispadneš pametan u društvu. Razumeo bih da 
neki kontroverzni biznismen ima istetovirano Manus manum lavat 
ib zgodna brineta Abnes carens, ab mi ovde nešto i dalje ostaje 
nejasno. Još je bolji fazon ono sa kineskim ib japanskim slovima koja 
znače „sreća”, „radost” i koja su se jedno vreme masovno stavljala 
na telo. Kome je namenjen taj simbol ako ne Kinezu ili Japancu? 
Teško da će neko drugi to da razume osim one bake iz autobusa. 
Za slučaj da ne znate vic koji je objavljen na svim društvenim 
mrežama, a ovu temu savršeno ilustruje, prenosim ga u celosti. 

Devojka koja je imala tetovažu bila je vidno nervozna što je 
baka u autobusu posmatra i gleda netremice: „Šta, baba, u tvoje 
vreme tetovaža nije bilo? Šta bleneš tobko?” - upitala je devojka čije 
je telo bilo prekriveno tetovažama. „Ćero” - odgovori baka blago - 
,,u moje vreme je bilo svega. Ja sam trideset godina provela u Aziji. 
Zatim sam kineski predavala na fakultetu gde sam i dočekala 
penziju. Jednostavno ne mogu da shvatim zašto ti na vratu piše: 
jednom odmrznuto meso ne zamrzavati ponovo”. 

One koji imaju pik na latinske citate podsetio bih na jedan, 
ovde vrlo funkcionalan: Naturalia non sunt turpia. 

S druge strane, tetovaža treba da bude vidljiva, zar ne? Bez 
veze je da išaraš celu ruku različitim tribalima a onda cele godine 
nosiš košulju sa dugačkim rukavima. Otpribke je u istom stepenu 
uzaludnosti kao da istetoviraš nešto najlepše na tabanu. Mislim, to 

је svakako lepo, ali džaba ga bilo kada moraš da radiš jogu da bi se 
uverio da je još tu. I sada dok pišem, još manje razumem pojedine 
prijatelje oba pola koji zadižu majice, košulje, smiču pantalone ili 
spuštaju za palac suknju da bi pokazali najnoviju tetovažu. 

Postalo je nekako uobičajeno da se, čim te neko izvede iz 
ravnoteže - iznervira ili razveseli, plavkasti neizbrisivi trag ostavlja 
na sopstvenoj koži i to je nešto što nikada nisam uspeo da razumem. 
Zar tako malo volimo sebe da bi pojedine trenutke kada nam je bilo 
dosadno ili nismo znali šta ćemo od sreće obeležavali šaranjem sebe? 
Zamislite onoga kome se rodilo dete, a on, sav blažen, polupijan, 
na vratu dao da se istetovira japanski simbol za pojmove „sreća” ili 
„napredak”. Čini mi se da sami određujemo kvalitet svojih života 
i pravimo njihovu istoriju plavkastim neizbrisivim tragom na 
sopstvenoj koži. 

Šta mislite da će jednog dana moći o nama da zaključe kada 
nas pronađu išarane kao detliće? Naša išarana tela ispričaće svakako 
drugačiju priču od one stvarne koja se zaista dogodila. Za taj 
falsifikat bićemo sami odgovorni. 

Priroda 


Sedim ja tako na Nišavskom keju, natučenog šešira na 
oči, znojav od vreline sunca od koga mozak samo što mi nije 
proključao. Držim u ruci ribolovački štap pogleda zakucanog u vrh 
plovka, koji se ljuljuška na površini Nišave onako kako ga tera struja 
ili ribe, i razmišljam kako je priroda najveći saveznik ljudi. Stres koji 
je nagomilan u meni dejstvom ljudi leči zen situacija sa plovkom i 
šum obližnjih brzaka. Kada ti jedini problem postane da li će riba 
ovog puta da povuče, da li treba zameniti mamac ili treba ostaviti 
glistu - ti problema nemaš. Tvoji problemi su nestali kao sapunom 
oprani. 

Koliko god da je priroda saveznikljudi, toliko se ljudi ponašaju 
kao da ne žele da budu prijatelji prirode. Dok gledam u plovak, oko 
i ispod njega promiču bele plastične kese i flaše dok se na jasno 
vidljivom dnu rečnog korita presijavaju parčići lima ili stakla, 
konzerve, a zaluta tu i pokoji tiganj, pa čak i šporet. Tek kada usled 
letnjih vrućina reka spadne, vidimo koliki smo joj jad bacili u 
nedra. Pa ipak, glavni signal da je voda i dalje čista - rečni rak - i 
dalje se pojavljuje u Nišavi i niko mu se ne obraduje kao ribolovci. 
Kada jedan od njih upeca raka ili ga vidi, ova vest se poput plamena 
proširi duž reke, neka rođačka bliskost obasja ribolovce dok jedan 
drugom dobacuju kao šifru da je „Milan kod Vrežine izvadio raka... 
pa ovol’ki je... sav beo”. Bilo je trenutaka kada mi se činilo da čujem 
nakon ovakvih vesti, jedno kolektivno „A-miiiin!” 

Priroda svodi čoveka na svoju meru. Za nas gradsku decu, 
naviklu na priče o osvajanju Meseca, najnovijim naučnim otkrićima, 

filmovima u 18D tehnologiji, ništa nije prirodnije nego da utvrdimo 
da je čovek najsavršeniji od svih živih stvorova. Sva ubeđenja te 
vrste padaju u vodu kada malo izađemo iz grada i vidimo koliko 
su zatrovane reke, koliko je vrsta životinja istrebljeno... Onda se 
vratimo kući, uključimo računar, otvorimo limenku piva, na 
Fejsbuk statusu nalepimo mudrost Sijuksa „Čovek pripada Zemlji, 
Zemlja ne pripada čoveku” i zafrljačimo praznu limenku kroz 
prozor. 

Osim što smo osmislili savršenije, ali ne i kvalitetnije kuće 
ni u čemu nismo odmakli od pećinskog čoveka. I dalje se plašimo 
munje i groma, i dalje trčimo u zaklon da nas kiša ne pokvasi, i dalje 
nas miris jutra i svežine koju sobom nosi nadražuje, i dalje nas plaši 
nepoznato. Sve manje smo ono što jesmo i sve više ono što nismo i 
u tome je sav naš problem. Priroda taj problem nema - ona je uvek 
ono što je. Ona drugo ne može da bude jer ne bi valjalo kada bi 
priroda počela da se prilagođava čoveku - a što je inače san čoveka 
- i vebka je sreća za sve nas što je tako. Jer, neko mnogo pametniji 
od nas je odavno rekao: „Sve vam je moguće, ab vam nije sve na 
korist”. 

Dok čekam da neka krkuša zagrize onu gbstu koju je jutros 
Vojkan iskopao u Čairu, tvrdo rešen da ne kupuje u specijalizovanim 
prodavnicama ono što može da nađe u prirodi, gledam ispod 
oka kako se na drugoj obali momak od nekih petnaestak godina 
naslonio na mlado drvo bresta. Sa zanimanjem gleda fudbalsku 
utakmicu svojih drugova i ne primećuje da se drvo iskrivilo skoro 
do samog pucanja. Iznenada i po sebe samog počinjem da vičem, ali 
me on ne čuje. U tom trenutku drvo puca po sredini, momak pada 
potpuno iznenađen, a ja, od iznenadne navale nemoći i besa, bacam 
štap na zemlju i osećam kako mi se plače od muke. To drvo je jedan 
život. Taj život nije samo njegov, već kolektivni - ako se razumemo. 

A i inače... Obično, dok pišem, sa posebnog programa čujem 

crvkut ptica, žuborenje potoka, zrikavce, kreketanje žabe. Slušam 
sve to jer sam i uključio da bi me zvukovi iz prirode odmarali dok 
radim. Nekoliko puta sam ponovo puštao program tokom pisanja 
i najednom, kao što iznenada naiđu olujni oblaci, sve mi se stužilo. 
Shvatio sam da sedim za stolom u sobi koja, okrenuta istoku, gleda 
na susedno visokospratno betonsko zdanje. 

Kada smo se to otuđili od prirode? Kada je prestala da bude 
nerazdeljivi deo nas? Pokušavam da se prisetim kada mi je to 
čokolada postala draža od jabuke ili tek ubranog grozda, ali mi nešto 
slabo ide. Valjda to dolazi sa vremenom, pod naletom navike da se 
brzo i lako zadovoljavamo dotadašnjim uvek tražeći nešto novo - 
tu negde, između želje i stvarnosti, gubimo polako i sigurno one 
najčistije delove sebe. 

Vremenom prestanemo da igramo loptu po travi jer nam 
beton ili asfalt sasvim zadovoljavaju potrebu za pikanjem, a nisu ni 
klizavi, za razliku od sveže trave. Vremenom počnemo da zaziremo 
od livada (možda ima zmija), šume zaobilazimo u širokom luku (šta 
ga znam šta sve ima), a ni reke, sa svim onim što smo u njih bacili, 
više ne predstavljaju poželjno mesto. Planine i planinarenje autoru 
ovih redova ne treba pominjati - ako je lepo odozgo videti ovu 
dolinu u kojoj sam, zašto bih se penjao? Pa već se nalazim dole! 

Zelenilu se najmanje raduju devojke. U livadi ima raznora- 
znih bubica od kojih se kasnije ispliče, a i trava hoće da oboji u 
zeleno delove odeće koji dođu u dodir sa njom. Ovde namerno ne 
pominjemo i to što se uvek nađe nekakva bocka koja izvuče čarapu, 
bluzu ili suknju. Sve u svemu, prosečna livada je već na prvi pogled 
nešto što nikako neće dobiti prelaznu ocenu kod ženskog sveta. 

Za razliku od svega navedenog, svi vole čist vazduh i sve 
češće planinare u potrazi za istim. Mada, nisam siguran da ne bi, 
kada bi postojao flaširani vazduh kao što je slučaj sa vodom, radije 

kupovali taj upakovani vazduh nego što se penju po brdima. Jer ne 
zaboravljamo mi život sa prirodom ni iz čega drugog do iz čiste 
obesti. Kada kupimo automobil, prestajemo da pešačimo makar 
do kuće. Kada uđemo u kuću, zaboravimo kako izgleda zelenilo u 
kome i sa kim smo odrasli. Pogubimo se kao klinci u pubertetu, 
negde između dečaka i čoveka, ni tamo ni ovamo - Bog da sačuva. 

Zato ne verujem akcijama tipa Povratak prirodi. Da smo hteb 
da ostajemo sa njom, ne bismo odlazili. Da smo je bili dostojni, ne 
bismo je na svaki način zagadib. Zapravo, pravo i jedino pitanje je 
želi li priroda sa nama ovakvima kakvi smo. Da sam na njenom 
mestu, ja ne bih... 

Zdravlje i zdrava hrana 


Sedimja tako i gledam ono što sam pred sebe izneo po savetu 
lekara - da ga ne znam, da mi nije školski drug i da mu nisam 
svojevremeno za devojku nabacio svoju drugaricu sa kojom je u 
srećnom braku, pomislio bih da me mrzi. Ne zbog pahuljica koje sam 
upravo ugurao u šolju jogurta, ne zbog hleba koji više i ne jedem jer, 
kako mi je objašnjeno, moja krvna grupa marke 0 je lovačka, ona 
traži meso, a ne brašno; dakle, ne zbog toga. Gledam spisak onoga 
što mi se preporučuje da jedem i sa izvesnom setom se prisećam 
perioda kada pojma nisam imao šta je to dijeta niti sam razmišljao 
o zdravim navikama. Vreme je pokazalo da ni to sa hranom nije 
teklo u najnormalnijem smeru: staklena ambalaža je zamenjena 
plastičnom, hemijski sastav namirnice je počeo da se štampa 
manjim i nekako slabo vidljivim slovima... 

Što je još smešnije, svi ti kažu da čuvaš zdravlje, ali ne i kako. 
To saznaš tek kad dođeš kod lekara zbog problema sa zdravljem, 
kada si već onako malo okrznut. Dotle sediš na hladnom betonu, 
nešto se baš mnogo ne utopljavaš, piješ hladnu vodu kada si sav vreo 
i čudiš se starijima koji pate od nekih latinskih naziva - dijabetes, 
osteoporoza, išijalgija, artritis, pojavljuju se nekako u kombinaciji 
i neki holesterol i trigliceridi... Da Bog sačuva! Da su pušenje i 
alkoholizam štetni, to naučiš u školi gde novijim generacijama 
pričaju i o narkomaniji. Onda naučiš da drugi više brinu o tvom 
zdravlju nego ti sam pa te kažnjavaju zbog pripaljene cigarete na 
mestu koje za to nije predviđeno. Šta ćeš, kud ćeš... ukoliko si pušač, 
manevarski prostor ti se smanjuje i ti počinješ da se osećaš kao 

progonjena zver. Piješ samo domaću rakiju koju ti donese prijatelj ili 
rođak koji je sam pravio, sav ponosan ti mućka pred nosem flašom 
sa tekućinom i poziva da se i ti diviš vencu. Naglašava ti koliko je 
procenata alkohola u rakiji izmereno i gleda te pogledom koji ti 
jasno sugeriše da treba da se zadiviš. Na ovom mestu tebi nikada ne 
proradi sećanje na onu priču o štetnosti alkohola, naprotiv, prisetiš 
se lekara koji ti je savetovao jednu rakiju „našte srca”, odbčno je za 
krvotok... 

Najveći problem sa zdravljem je to što o njemu svi sve znaju. U 
Srbiji svi imaju neke recepte koji su im ostab od prababa koje su opet 
dobacile do stote zbog čega svi misle da su njihovi recepti i najbolji. 
Lečimo se odokativno i na razbčite načine, a kod lekara idemo kada 
dotera cara do duvara, pa više nema gde osim do hirurga. Ako čak 
i na vreme stignemo kod lekara, on će nam, između dve cigare, 
dati prijateljski savet da čuvamo zdravlje. Dok razgovara sa nama, 
pisaće recept za lekove koje moramo da nabavimo, a za neke druge 
pokroviteljski i s razumevanjem će reći da su oni bili obavezni, a za 
ove ako imate novaca bilo bi dobro. U suštini, i on i mi znamo nasušnu 
istinu, a to je da se lekaru poslovično ne veruje, bar ne u sredini u 
kojoj se formiramo. Mi zapravo dolazimo kod lekara da bismo 
dobili abbi za ono što misbmo da nam je, unapred uvereni da ćemo 
dobiti pogrešnu dijagnozu... 

Kada sam došao do situacije da mi je srce reklo uspori, 
to sam i učinio. Iz prethodnih retkih iskustava sam znao da me 
ribolov opušta i - eto mene sa prijateljem na obab Nišave, sa štapom 
u rukama i mamcima oko sebe. Voda žubori, odmara, ptice pevaju 
- pravo savršenstvo. Tu ste samo ti i plovak i sve ostalo ne postoji. 
Upoređujući iskustva, obojica smo primetib da nas povremeni 
odlazak u ribolov smiruje, da više ne moramo da pijemo lekove za 
opuštanje nervnog sistema jer to žuboreća voda čini za nas. Jedini 

stres čini povratak u civilizaciju, u stres... 

Upotrebio sam tu čudnu reč kojoj se pripisuju svakojaki 
načini usmrćivanja: stres. Prema onome što sam do sada saznao, 
stres je direktno odgovoran za pojavu na stotine teških bolesti. Tako 
gledajući, ispada da čovek direktno radi protiv sebe - kog vraga 
zobemo pahuljice, idemo u slane sobe, držimo dijete, vozimo sobne 
trenažere, jedemo samo probrane namirnice, kada ne izbacujemo iz 
svog svakodnevnog života stresne situacije? Sa druge strane, zašto 
ne odaberemo zdraviji način života od onog koji trenutno živimo? 
Zašto sebe ne vratiti prirodi, koliko god to izgledalo suludo - mi 
nismo rođeni da živimo u stresu, mi smo stvorili jedan sistem na 
koji smo vremenom pristali i koji nam uzima danak u zdravlju. 
Stoga se, možda, treba način života da prilagodi što je više moguće 
onom iskonskom. 

Ponovo vraćam pogled na šolju sa jogurtom u kojoj se ljeskaju 
udavljene pahuljice ovsa i po ko zna koji put u poslednjih nekoliko 
dana uzdahnem, uzmem kašiku i prionem na obrok... 

Plavuše 


Sedim ja tako na svojoj stolici za svojim stočićem u tuđem 
kafiću, pijuckam kafu i hvatam sebe da više gledam svet koji prolazi 
pored mene nego što slušam sagovornika. Zagledan tako u to 
šarenilo preda mnom koje se smenjuje u mom vidokrugu na svakih 
deset minuta, primećuj em da sam bio u pravu kada sam svoj evremeno 
primetio da imamo najlepše žene u ovom delu Evrope, a i šire. 
Nije nikakva tajna da spadam u onu grupu ljudi koju reprezenta- 
tivno predstavlja Borivoje Šurdilović, čiji se izbor Prve Dame svodi 
na to da mora da bude crnka, pametna i „ovolike oči da ima”. 
Iz iskustva moje generacije, znam da je ova kombinacija bila 
najčešće tražena - pa ipak, veliki broj mojih drugova je uzdisao za 
plavušama. Valjda zato što se kroz Lasalvijeve karikature i švedske 
filmove jednostavno nametao model plavuše: lepa, dugonoga, 
zgodna i priglupa. Pojma nemam kako su se protiv ovog stereotipa 
borile plavuše koje nisu odgovarale ovakvoj slici... 

Rano sam otkrio da imam problem sa plavušama. Najpre, nije 
mi bilo jasno - nije još uvek! - zašto žene koje imaju žutu kosu 
nazivati plavušama, gde je prva asocijacija na plavu boju. Verovatno 
je to neka od onih budalaština u samom imenu kao što je slučaj sa 
crvenim vinom koje svi živi nazivaju crnim vinom, iako crno vino 
ne postoji... Kako god, plavuše su uglavnom imale dve stvari koje 
sam ja video kao problem: plave oči i činjenicu da su plavuše. Naime, 
oduvek mi je bilo teško da gledam plavookog sagovornika u oči, a 
kada bih se našao u takvoj situaciji, počinjao bih da se ponašam 
neprirodno. Pojma nemam zašto, ab je tako. Sa druge strane, 

primetio sam, kada sretnem plavokosu osobu i sa njom 
porazgovaram, vrlo brzo zaboravljam i susret i razgovor. Ne malo 
puta mi se dogodilo da me plavokosi prijatelji podsećaju kada smo 
i gde o nečemu razgovarali. Jednostavno, bez moje volje, ja to ne 
pamtim. 

Skoro sam pročitao u novinama da vicevi o plavušama 
predstavljaju uvezenu umotvorinu koja nije originalno sa prostora 
Balkana. Jer na ovim prostorima postojalo je iskonsko poštovanje 
plavokosih žena i uopšte osoba svetlijeg pigmenta, valjda po onoj 
logici što nemaš, to poštuješ... Ovaj članak me je vratio u dane 
kada sam se bavio atletikom - odlično se sećam da su se nama, 
„južnjacima” najviše radovale koleginice iz Slovenije i Vojvodine 
gde su, opet, južnjaci nalazili plavokose lepotice u izobilju. Tada je 
to bilo normalno, kako je sada pojma nemam. 

Ispada da je biti plavuša otežavajuća okolnost jer, i pored toga 
što si tražena, moraš da se pomiriš da čim vide tvoju kosu pomisle 
i da si glupa. Sa druge strane, u farbanju kose prednjači bojenje u 
plavu kosu. I gde je tu logika? 

... i ostale žene 


Sedim ja tako i gledam kako lepe žene prolaze kroz grad, 
štono rekao Džoni Štulić, pa se pitam dokle ćemo da se foliramo: 
naše žene su najlepše na Balkanu, što će reći i na prostorima Evrope. 
Nisu one najlepše jer su odabrale nas, već zaista čine ukras gde 
god da se pojave. E, sad, kada im to kažeš ispadne da se ulaguješ, 
da si laskavac koji na taj način želi da stigne do njihovih srdašca. 
Verovatno postoji tu i neko laskanje, ali svakako ne predstavlja 
osnovu ovakvog mišljenja. 

Jednom prilikom, smucajući se po Italiji, iz grada u grad, 
zagleđivao sam žene koje su prolazile pored mene - doterane, 
naparfemisane, rečju skockane, ali koje nisu bile lepe. Uglavnom 
oniske građe, dundaste i sa pogrešno postavljenim crtama lica, one 
nisu predstavljale najsrećnije rešenje za muškarca sa naših prostora, 
naviklog na nešto drugačiju estetiku. Iznenada, iza ugla se pojavila 
jedna fizionomija koja je odmah privukla pažnju da smo svi u 
društvu zastali da je odgledamo. Kada je prošla pored nas razgovara- 
jući mobilnim telefonom, čuli smo da govori srpski šumadijskim 
akcentom i sve nam bi jasno... 

Smeta mi kada u novinama vidim one top-liste „deset 
najseksipilnijih žena sveta” ili „deset najlepših žena sveta”. Nikada 
još nije jasno ustanovljeno šta ženu čini ženom, pa mi ostaje 
nejasno na osnovu čega se odlučujemo koja je najlepša na svetu (čuj, 
na svetu!). Da li su to proporcije, lice, građa ili ima tu još nečeg? 
Svođenje žena na lepe lutke je zapravo njihovo ponižavanje, tim 

pre što je poznato da je estetska hirurgija napredovala svetlosnom 
brzinom, a da se poimanje ženske lepote kroz istoriju menjalo često i 
nepredvidivo. Setimo se vilensdorfske Venere, koja danas nikako ne 
bi mogla da bude proglašena za lepoticu. Za razbku od nje, miloska 
Venera je daleko ženstvenija, pa onda na red opet dolaze buckaste 
dame. Naga Maja je jedna prosečna dama baš kao i mnoge lepotice 
posle nje... 

Dakle, šta ženu ženom čini? 

Najstarija božanstva su ženska i ona su uvek životvorna. 
Bez njih svet ne postoji. Bez njih sunce ne izlazi. Samim tim, 
majčinstvo je prva i najosnovnija odlika žene. Ne manje važno je ono 
što je poznato kroz nekoliko reči - lepota, senzualnost i stabilnost. 
Najtačniju definiciju onoga šta ženu ženom čini dao je jedan moj 
prijatelj ukratko mi objašnjavajući: Treba prvi put kad je vidiš, odma’ 
da se zaljubiš i to te ne pusti dok ne sklopiš oči! Idealna definicija, 
ab u ovim nikakvim vremenima sve ređa. 

Žena se doteruje i šminka zbog drugih žena, takozvano žensko 
odmeravanje snaga, čin u kome je muškarac strano telo. To 
doterivanje nju ženom čini pred ženama, dok muškarce slojevi 
šminke i pudera potpuno odbijaju. E, ali žena je žena zbog žena, 
manje zbog muškaraca.4 i 

КО је Lovac, а КО Lovina ? 


Sedim ја tako i svašta mi prolazi kroz glavu dok gledam 
mimoprolazeće parove. Kako ove devojke u izlizanim farmericama 
zaljubljeno gledaju u svoje mužjake, prolazi mi kroz glavu, nije ni 
čudo što smo mi, muškarci, ubeđeni da smo mi oni koji vode kolo. 
A priča samo tako izgleda, namerno naslikana bojama koje odvlače 
pažnju od suštine - u ovom slučaju, činjenice da je sve zapravo 
zamka pametnih i praktičnih žena. Ali idemo od početka. 

Još u dalekoj praistoriji došlo je do formiranja nekih karakte- 
ristika koje su od žene načinile dominantniji pol. Prag bola koji 
žena ima daleko je viši nego onaj kod muškarca samom njihovom 
ulogom na zemlji. U toj praistoriji muškarac je lovac koji mora da 
nahrani porodicu i ide u lov, u kome najviše što može da izgubi 
jeste njegov život. On je ostavio ženu sa decom u pećini sa jedinim 
zadatkom: da sačuva porodicu od neprijatelja ili divljih zveri. Kažu 
da su se tako razvile dve vrste pažnje - muška, fokusirana na cilj 
pred sobom, i ženska, disperzivna, koja pokriva svih 180 stepeni... 
Dakle, fiziologija je od samih početaka na strani žene. A šta je sa 
vaspitanjem? 

Rodi majka kćer i sina, ali ih ne vaspitava ni približno isto. 
Devojčica će u ranom pubertetu da sazna većinu ženskih tajni, nju 
će u svet odraslih da uvede majka koja će je pripremati za život. U 
okviru tih „nota bene” lekcija je i ona kako vladati muškarcem - šta 
kada činiti, šta on voli a šta ne, kada popustiti a kada zatezati... masa 
korisnih saveta u danima devojaštva ulazi u pametne ženske glave 
koje su odavno naučile da su one glavne, ali i da je privid važnosti 
od velikog značaja kod muškaraca. 

Ona ista majka će svome sinu reći da je on glava porodice, da 
se od njega očekuje da brine o porodici i da u braku treba da bude 
po njegovom zato što je on muško. On je glava kuće i bez njega 
teško da će sunce da svane. Tako već do prve ozbiljnije veze devojke 
dolaze potpuno opremljene saznanjem šta žele i kako da do toga 
dođu, jer su naučile i to da situaciju sebi moraju same da stvore, 
dok muškarci u ovom periodu samo misle da znaju šta žele naivno 
smatrajući da je dovoljno to što su to što jesu - muškarci. 

Sa druge strane, otac nema mnogo toga što bi preneo sinu. 
U protoku vremena on je shvatio ko je zaista glavni ali, sasvim 
logično, to ne može da preda svom nasledniku kao veliko znanje. 
Pokušaće kroz neke poslovice tipa Gledaj majku, biraj ćerku da mu 
skrene pažnju svestan da to neće biti od velike pomoći, baš kao 
što ni njemu nisu previše pomogle očeve reči. I tako će opremljeni 
različitim znanjima, muškarac i devojka ući u zajednički život... 

Uspostavljanje veze je vrhunac ženskog strateškog savršenstva. 
Kao kada igraju partiju šaha u kojoj mnogo poteza unapred mora da 
bude predviđeno, devojke svog izabranika dovedu u situaciju da on 
bude taj koji je učinio prvi korak jer su naučile od majki da nikada 
ne smeju da dovode u pitanje muško kod svog izabranika. Zapravo, 
to je njihovo tajno oružje kojim će uvek postići ono što žele. Po tom 
istom receptu, muškarci će misliti da im se sviđa ono što je po ukusu 
dama koje su ih izabrale za životne saputnike, ići će tamo gde im one 
predlože, zavoleće sve ono što one vole. Ukoliko imate muškarca 
koji, recimo, poput mene, nije nešto naročito voleo sladoled, budite 
sigurni da će posle određenog vremena provedenog sa Njom onaj 
isti sladoled postati deo njegovog života i nešto bez čega se ne može. 

Čuo sam negde da žena voli ono što čuje, a muškarac ono što 
vidi. Odmah da se razumemo, debelo se ne slažem sa tim. Pre bih 
rekao da je ženska ljubavpraktična, a muška slepa. Žena, u najvećem 
broju slučajeva, zavoli i odabere ono što joj treba da bi kasnije, 

nakon decenija braka, do poslednje kapi krvi branila svoj izbor za 
koji se u međuvremenu ispostavilo da je greška. Braniće ga jer je 
njen izbor za razliku od muškarca koji će je braniti mnogo duže 
negujući u glavi onu idealnu sliku: muškarac će poverovati da je u 
pitanju trenutna slabost, bilo šta, samo ne ono što je najočiglednije 
- da je ona rešila da ode. Čak i u ovoj situaciji, muškarac je naivniji 
jer veruje da može da je zadrži i odloži njen odlazak ne shvatajući da 
je ona ta koja napušta jer je ona i započela njihovu vezu. 

Znam da ovi redovi neće biti po volji mnogim muškarcima. 
Stoga ih pozivam da, ukoliko misle da je drugačije, na minut sklope 
oči i u mislima prođu upoznavanje sa svojom izabranicom i kasnije 
odvijanje veze i sve će im biti jasno. Na kraju, nemamo za šta ni da 
se bunimo: očigledno je da nešto vredimo kada nas love. 

Kada je kraj? 


Sedimja tako, gledam šta sam sve do sada ispisao i trudim se 
da prepoznam onaj trenutak koji određuje kada je nečemu u našem 
životu došao kraj. Utisak mi je da se kraj pojavljuje onda kada prvi 
put čovek oseti dosadu u tome što radi, kada zadovoljstvo postane 
svakodnevica i otaljavanje. Tu je kraj. 

Brakovi koji svima izgledaju srećni ne prestaju to da budu 
iznenada - samo je manifestacija toga iznenadna. Brakovi prestaju 
da budu srećni kada ono što si voleo kod partnera počne da smeta 
ili, još gore, kada pokušaš da promeniš ono u šta si se zaljubio, 
ne shvatajući da si na korak od provalije jer nisi blagovremeno 
prepoznao onu paklenu dosadu. 

Knjiga koja ima svoju svrhu piše se sama i dok ima šta da kaže 
ona teče kao voda. Rečenica je uvek sveža, misao prepoznaje ono 
što valja i onda se redovi lagano nižu jedan za drugim međusobno 
se utrkujući. Sve je dobro, lepo, jako - što narod kaže, samo se voli. 
Potom rečenice počinju da usporavaju, misao je sve umornija od 
pokušaja da od postojećeg napravi nešto kvalitetnije. Onda kada se 
pogled zabije u prazninu pred sobom i nama pisanje počne da 
izgleda kao proces kome nema kraja, tada je kraj. Tada treba staviti 
tačku na celu priču i krenuti u nešto novo jer je ova priča ispričana. 

Što rekao Bajaga: 

„Ако treba da je kraj, 
neka se odmah desi...” 

Ако želiš da neguješ istinu u sebi, onda nikada i ni u čemu 
nećeš pristati na laž. Hodaćeš za Istinom u sebi i prema svom 
osećaju povlačiti korake u životu, trudeći se da izbegneš one sitne, 
slatke laži koje prijaju i uglavnom te teše da je situacija u kojoj si 
samo privremeno. Dovoljno si pametan da možeš da prepoznaš laž, 
dovoljno iskusan da možeš da je zaobiđeš, dovoljno mudar da znaš 
da povlađivanje lažima vodi na dno. Na kraju, dovoljno si mator da 
znaš da je svaka istina ili potraga za njom bolna i da podrazumeva 
bolno insistiranje ka zdravom delu života tako da si ti tu lekar koji se 
bori protiv gangrene - sve što je bolesno sečeš radi zaštite zdravog. 
Tako ti je to sa istinom. 

Ne znam šta više ovde da napišem i postupiću sa mojim 
dubokim uverenjem koje sam ovde izneo - gotovo je... 


SADA JEKRAJI 
NEMA VIŠE DALJE. 

